
Peyama Newrozî Ya 
Sekreterê Giştî Yê PDK 
îranê... 


Li Ser Kongireya Yekem 
A YXDK Hevpeyvînek Bi 
Kerîm Perwîzî Re 


Daxuyaniya Komîteya 
Navendî Derheq Kongreya 
Taqima Mela Hesen Restgar 


Sedemên Têkçûna 
Zewacan 


Sultan 


Di Rê û Resmeke Berfireh De, Şehîdên Kurdistanê Hatin Bibîranîn 

Roja şemî, 10.01.1387 (29.03.2008)an, demjimêr 9'ê sibê, rê û resmeke hêja û berfireh 
bi hinceta 10'ê Xakelêwe, Roja Şehîdbûna Pêşewa Qazî Mihemed û hevalên wî di binkeya 
Deftera Siyasî a PDK îranê de bi beşdariya Sekreterê Giştî ê Partiya Demokrat, endamên 
rêberiya vê partiyê û Kadro û Pêşmerge û malbatên wan û herwiha hejmareke zaf ji 
nûnerên partî û rêxistinên siyasî ên Kurdistanî û kesayetiyên siyasî ên Kurd birêve çû. 

Di destpêka rê û resmê de gişt kesên beşdar çûne ser gora Şehîdan. Piştî xwendina du 
sirûdên "Ey Şehîdan" û "Merêjin bom Firmêskî Xem" li ser gora şehîdan, Mistefa Hicrî tevî 
Neşmîl Muradî, keça şehîd Qadir Muradî, destegulek danîn ser gora Şehîdan. 

Dom. R. 3 


Li 3 Parçeyên Kurdistanê Kurdan Ji Ber Pîrozkirina 
Newroza 2008’an, Bedel Dan 

^Newroz cejna neteweyî ya Kurdan e û 
gelê Kurd Newroz 2008'an li sê parçeyên 
Kurdistanê (Bakur, Rojhilat û Rojava), di 
bindestî û kontrola xurt a leşkerî û ewlkarî 
de, bi awayekî gireseyî pîroz kirin. Li 
Bakurê Kurdistanê bi milyonan kurd 
herikiyan û şahiyên Newroza îsal li gund û 
bajarên cur bi cur bi qirseyî pîroz kirin, 

Şehîd û birîndar dan, sedan kes hatin girtin 
û binçavkirin. Li Rojavayê Kurdistanê jî, 
gelê Kurd bi şahiyên qirseyî pêşwazî ji 
Newroza îsal kirin û çend kuştî, dehan 
birîndar dan û sedan kes jî hatin girtin. Li 
Rojhilatê Kurdistanê jî, her çend Newroz bi 
awayekî fermî azad e, lê gelê Kurd ji ber 


rewşa leşkerî - ewlekarî nekarîn û nevêran bi 
kom û qirseyî şahiya Newrozê pîroz bikin, 
Kurdên Rojhilatê neçar man di nav malên xwe 
û civînên taybetî şahiya Newroza 2008'an 
pîroz kirin. 


Hevpeyvîn Bi Hunermend 
Şervan Re 

Peyama Newrozî Ya Sekreterê Giştî Yê 
PDK îranê 


H evwelatiyên xweragir û 
xwedî bawer! 

Xelkê azadîxwaz yê 
Kurdistanê! 

Malbata serbilind a şehîdan û 
girtiyên xweragir ên siyasî! 

Endam û alîgirên xebatkar ên 
Partiya Demokrat a Kurdistanê! 

Kadro û Pêşmergeyên netirs û can 
li ser dest ên Kurdistanê! 

Sala 1386'an a Rojî, bi hemû nexweşî, 
destkevt û serkevtinan ve borî û hevdem 
tevî hatina werza çêbûna xweziyê û nûbûna 
salê û cejna neteweyî a Newrozê, em pê 
davêjin sala nû a 1387'an a Rojî. 

Hevdem tevî nûbûna salê û rêvebirina 
cejna neteweyî a Newroza Kurdan, em dê 
gavên xwe ji bo meşandina rêya tejî kosp û 
asteng ya xebatê xurttir û hêviya rizgarî ji 
bindestî û çewisandinê di nava dilê xwe de 
gurrtir û asoya serkevtin û gihîştin bi maf û 
azadiyên xelkê Kurdistanê, ronahîtir û 
geştir bibînin. 

Em di demekê de xatira xwe ji sala 
86'an a Rojî dixwazin ku îran û Kurdistan di 
zulmet û tarîtiya sîstema paşverû û 
azadîkuj a Welayeta Feqîh de, yek ji salên 
reş û bixof ên êxsîrî û koletiya xwe 
ceriband. 

Li vir em dê nihêrîneke kurt bi ser wan 
kirîz û qeyranan bikin ku rejîma 
kevneperest a zal bi ser îranê, di her sê 
warên hundirîn, herêmî û navneteweyî de 
bi sedema siyaseta şaş û serberedayî a xwe 
anîne holê: 

A- Sîyaseta hundirîn: 

Rejîma gemar a Melayan her ji 
destpêka hatine serkara xwe ve, bi sedema 
sernetewandin ji bo xwestek û daxwazên 


rewa û berheq ên neteweyên pêkîner ên 
îranê, di asta navxweyî de, polîtîkek şaş û 
tepeserker meşand û kire rêbaza xwe û wê 
siyasetê jî tu encamek ji bilî serkut, qirkirin, 
betalî û bêkarî, îtiyad û kişandina madeyên 
hişber, riziyok û gendelî û xurtbûna roj li 
pey rojê a diyardeyên biyom ên civakî li 
şûnde nebûye. 

Di sala 86'an de, rêjeya îdamê li gor 
salên borî, du qad zêde bûye, rejîma 
Komara Îslamî di warê daliqandina kesên 
bin temen 18 saliyê de, di nava hemû 
welatên cîhanê de, di pileya yekem de ye. 
Qasê herî zêde a kevirbarankirina jinan di 
îrana Melayan de tê meşandin û rêjeya herî 
zaf a rojnamevanên girtî di cîhanê de, di 
çalên reş û tarî ên wê rejîmê de, jiyanê 
dibihurînin û îran ê bûye girtîgeha herî 
mezin a rojnamegeran di cîhanê de. 

Rêberên rejîmê li serveyî dijberên 
azadiya gotin û raderbirrînê di cîhanê de 
cih girtine, sedan hezar zarokên bêpar ji 
tev mafên jiyanê, bi eşkere di şeqaman de 


û li ser rêyan^ tên 
xuyakirin. Di îranê 
de, bi milyonan 
mirov rasretast û 
nerasterast, bi destê 
madeyên hişber, 
dinalin û tûşî vê 
belayê bûne, awsan 
û enflasyona aborî ji 
sînorê %20'ê derbas 
bûye, zêdetirî^ 20 
milyon kes di îranê 
de, bi destê bêkarî, 
bêdahatî û belengazî 
û rojreşiyê dinalînin. 
Gelaleya binav 
tenahiya civakî, yê 


dest avêtiye hevika azadiyên takekesî û 
îran ê bûye girtîgeheke mezin ku xof û tirs 
lê dibare. 

Di sala 86'an de, tevgera jinan, kedkar, 
xwendekar û mamostayan bi awayê herî 
hov û dirindane hatin serkut û tepeserkirin 
û zext û givaşek bêmînak, kete ser 
neteweyên bindest ên Kurd, Belûç, Ereb, 
Azerî û Turkmen. 

“Hevdem tevî nûbûna salê û 
rêvebirina cejna neteweyî a 
Newroza Kurdan, em dê 
gavên xwe ji bo meşandina 
rêya tejî kosp û asteng ya 
xebatê xurttir û hêviya 
rizgarî ji bindestî û 
çewisandinê di nava dilê xwe 
de gurrtir û asoya serkevtin 
û gihîştin bi maf û azadiyên 
xelkê Kurdistanê, ronahîtir 
û geştir bibînin “ 

Her çiqas sala 86'an a Rojî sala serkut û 
qirkirina sîstematîk û dirindane a 
neteweyên bindest, rojnameger û çalakên 
sivîl, tevgerên civakî ên jinan, kedkar, 
xwendekar û mamostayan bû, lê bi rûmet û 
serbilindî ve, îsal sala berxwedan, 
ranewestan û mafxwaziyê jî bû. Di vê 
navberê de, xebat û berxwedana 
xwendekarên Kurd di zanîngehên 
Kurdistanê û bajarên din ên îranê tevî ne 
wekheviyan de, cihê diyar û hêjayî xwe 
hebû. 

Di vê salê de, rejîma tepeserkar a 
Komara Îslamî a îranê, tu alaveke serkut û 
qirkirinê nema ku mifahê jê nestîne û 
neceribîne, lê bi şanazî ve, nekarî ruhiyeta 
şoreş û berxwedana gelên bindest ên îranê 
û tevgerên xelkê û civakî rastî têkçûnê bike 
û pêlên xurt ên nerazîbûna xelkê û rûhiya 
berengarî heta rojên dawî ên sala 86'an a 
Rojî, her dom kir. Her ew giyanê şoreş, 
berxwedan û nerawestana sala 86'an a Rojî 
ye ku ji bo pêşwazîkirin ji sala nû û 
pêşdebirina wê xebata berheq di sala 

SIYASI 


1387'an a Rojî de hêviyê dide me. 

Hevwelatiyên xebatkar! 

Şanosaziya hilbijartina tûra heştem a 
Meclîsa Şewra Îslamî ku çend rojan berî 
niha birêve çû, serbarê çend mehan hewl û 
xebata hikûmetê bi armanca rakêşana 
xelkê bo ser sindoqên dengdanê, ne tenê 
nekarî rewa û meşrûiyetê ji bo rejîmê bi 
destkevt bîne, belkî vê carê bû sedema 
abrûçûneke din ji bo hikûmetê. Vê carê 
heta Yekîtiya Ewropayê jî bi eşkere îlan kir 
ku ev hilbijartinane ne azad û ne 
dadperwerane bûn. îlankirina çend qatan 
zêde a hejmara dengan ji aliyê dem û 
dezgehên hilbijartinê ve nekarîn rûyê biyom 
û kirêt ê vê şanogeriyê bipeçêve. 

B- Asta Herêmî: 

Ajawe û Fitneçîtiya rejîma aştînexwaz a 
Komara Îslamî û maytêkirinên wê di nav 
kar û barên welatên deverê di tevahiya salê 
de, ne tenê berdewam bû, belku bi awayekî 
bêmînak her li Pakistan, Keşmîr û 
Efxanistanê ve heta welatên kêleka 
Kendava Fars, Yemen, îraq, Lubnan û 
Filistînê kire qada fitne û ajaweçêkirinê û 
şandina teror û reşekujiyê û bi vî awayî ev 
rejîma terorîstperwer di bîr û raya giştî a 
akinciyên hemû herêma Rojhilata Navîn de 
ê bûye maka neewleyiya siyasî, teror û 
reşekujiyê û mijûl e ev fikre di hizr û 
ramana siyasetvan û rûniştvanên navçeya 
Rojhilata Navîn de cih digre ku bi hebûna 
rejîma têkder a Welayeta Feqîh, egera 
cihgirbûna aştî û tebahiyê di wê deverê de 
tune ye û hewce dike ji holê were rakirin. 

C- Di asta navneteweyî de: 

Di sala 1386'an de, pirsa bernameya 
gumanbar a projeya Etomî a îranê, bûye 
doza herî girîng a civaka cîhanê û niha 
rejîma Komara Îslamî take rejîma cîhanê ye 
ku rasterast ê ketiye dijberîkirin tevî tenahî 
û aştiyê di asta navneteweyî de û 
metirsiyên wê rejîmê bo ser ewlekarî û 
aştiya cîhanê, komdengiyeke cîhanî li dijî 
wê rejîmê di asta Konseya Ewlekarî ya 
Rêxistina Neteweyên Yekbûyî de derket 


dolê, bi terzekê ku di çaxê nêzîk bi sê 
dehsalan ji temenê biyom û gemar yê 
rejîma Melayan de, tu demekê 
komdengiyeke wisa li dijî wê rejîmê di asta 
cîhanî de nehatiye dîtin. Encama wê 
komdengiyê jî di sê biryarnameyên 1737, 
1747 û 1803'an a Konseya Ewlekarî a RNY 
de xwe derxistiye holê. 

Hevwelatiyen hêja! 

Civatên xelkê mafxwaz yê 
Kurdistanê! 

Her çiqas ku rejîma Komara Îslamî di 
her 3 warên navxweyî, herêmî û 
navneteweyî de bi komek kirîz û qeyranên 
bêwêne berbirû ye, lê ew kirîzane bi tenê 
nikarin wê rejîma serberedayî û dîktator bi 
tavahî rastî têkçûnê bînin. Lewra em bawer 
in ku rêya ji holê rakirina rejîma azadîkuj a 
Komara Îslamî, tenê ji rêya hevgirtin û 
hevpêwendî û xebata bêrawestan û bi 
bername a hemû neteweyên îranê û gişt 
hêz û tevgerên siyasî û civakî misoger 
dibin. 

PDK îranê ji bo gihîştin bi wan 
armancane amade ye hemû cure alîkarî, 
hevpêwendî û hevxebatiyekê bike, tenê bi 
mercekê ku encama wê xebatê, demokrasî 
ji bo îranê û dabînbûna mafê neteweyî ên 
gelên zilmjêkirî ên îranê û yek ji wan 
neteweya Kurd jê çêbe. Di vê pêvajoyê de 
em dê bixebitin ku Kongreya Neteweyên 
îrana Federal bihêztir û çelengtir bikin. 

Xelkê heqxwaz ê Kurdistanê! 

Hevalên qedirbilind! 

Di sala 1386'an de, metodên herî hov û 
dirindane û bêmînak ên serkut û qirkirinê li 
ser xelkê Kurdistanê hatin ceribandin, lê bi 
rûmet û şanazî ve, gelê me weke herdem 
bêdengî ret kiriye û rêya berxwedana 
qehremanane girte pêşberî xwe û selimand 
ku ew gelê maflêxwarî, divêt bi hemû maf 
û azadiyên xwe bigihîje û bi dest bixe. 

We xelkê heqxwaz yê Kurdistanê di sala 
86'an de, bi daxistin û girêdana dikan û 
bazaran di salvegera terorkirina rêberên 
xwe yên zana û leheng, selimand ku hûn 


dirêjederên rêya tejî serfirazî û rûmet a 
Şehîdên gel û partiyê ne. We xelkê 
şoreşvan, bi nivîsîna dirûşmên şoreşgerane 
û belavkirina tirakt, CD û wêneyên Şehîdan 
di hemû boneyên neteweyî û hizbî de, 
nîşan da ku hûn keç û xortên biemek ên vê 
welatê pîroz in û hêjayî hemû cure 
destxweşî, spas û pêzanînekê ne. 
Beşdarînekirina we a berfireh û ya cihê rêz 
û qedirgirtinê di tûra heştem a şanosaziya 
binav hilbijartina Meclisa Şêwra Melayan 
de, ji aliyekê nîşanderê hişyariya siyasî a 
we ya bilind bû û ji aliyekî din ve ji raya 
giştî a cîhanê jî selimand ku ji wê rejîma 
azadîkuj bêzar in û dixwazin guhartinên 
bingehîn di sîstema paşverû a desthilatdar 
bi ser îranê de çê bibin. 

Ez bi nûnerî ji aliyê rêberiya Partiya 
Demokrat û Kadro û Pêşmerge û endamên 
wê ve, ji vê tirîbonê ve silavên emek û 
wefadariyê pêşkêşî we dikim û radigehînim 
ku hemû xebatkarên demokrat, şanazî û 
rûmetê bi hişyarî û netirsî û hesta we ya 
şoreşgerane dikin. 

PDK îranê, partiya rêberên Şehîd Qazî, 
Qasimlo û Şerefkendî ye, mêj dem e biryar 
daye heta serkevtinê neraweste û ji evraz û 
nişîvên xebatê de, tenê pişta xwe bi alîkarî 
û berevanîkirina bêdawî a we civatên xelkê 
girê bide. 

Di dawiyê de li ser navê tim rêberiya 
PDK û hemû Kadro û Pêşmerge û endamên 
xebatkar ên partiyê ve, nûbûna salê û 
cejna neteweyî a Newrozê ji we pîroz dikim 
û hêvîdar im sala nû bibe sala gihîştin bi 
tev maf û azadiyên neteweya me a 
zilmjêkirî. 

Silav li xelkê Kurdistanê, 
piştevanên herdemî ên Partiya 
Demokrat! 

Nemirî ji bo Şehîdên birûmet ên 
Kurdistanê! 

Silav li hemû girtiyên siyasî ên ku 
di van rojên cejnê de di çalên reş û 
tarî ên Komara Islamî de diborînin! 

Mirin û neman ji bo dijminên azadî 
û mafê gelan! 


Di Rê û Resmeke Berfireh De, Şehîdên 
Kurdistanê Hatin Bibîranîn 


Doma Rûpela 1 

Piştre rê û resm di nava hola 
rêvebirina rê û resman a PDK îranê de 
dom kir û destpêka merasimê bi 
xwendina sirûda netewî a "Ey Reqîb" û 
deqîqeyek bêdengî bona rêzgirtin ji canê 
paqij yê Şehîdên Kurdistanê dest pê kir. 

Piştre peyama Komîsiyona Civakî a 
PDK îranê ji aliyê Luqman Mêhfer, 
endamê Komîteya Navendî a vê partiyê û 
berpirsê Komîsona han ve hate 
pêşkêşkirin. Navhatî di peyama xwe de 
îşare bi vê çendê kir ku neyarên netewa 
Kurd herdem xwastine, bi şehîdkirina 
rêberên Kurd pêşî ji xebata berheq a 
netewa me bigirin, lê gelê Kurd qet dest ji 



Tahir Xelîlî, sirûda bi nav û deng "Le 
Qendîlî Serberzewe" pêşkêşî beşdaran kir. 
Ew li derveyî welat tevlî rê û resma Roja 
Şehîdên Kurdistanê bûbû. 

Herwiha çend helbest, sirûd û pexşan 
bi vê hincetê hatin pêşkêşkirin. 

Di dawiya rê û resmê de pêşangeha 
wêneyên Şehîdan ji aliyê Seyîd Riza 
Dirûdger ve hate vekirin. 


xebatê ber nedaye û meydana xebatê ji 
bo neyaran betal nekiriye. Deqa peyama 
Komîsyona Civakî di paşkoya taybet a vê 
hejmara Agirî de bixwînin. 

Di doma rê û resmê de hunermend 

Daxuyaniya Komîteya Navendî Ya PDK îranê Derheq 
Encama Dawî Ya Kongreya Taqima Mela Hesen Restgar 

J i bo raya giştî: 

Kongreya Taqima Mela Hesen 
Restgar di nîva meha Reşeme a 

sala 1386 (nîva heyva Adara 2008)'an dawî 
pê hat. Bi baldan bi naverok û çend xalên 
biryar ku di daxuyaniya bidawîbûna wê 
kongreyê û herwiha di hevpeyvînên çend 
kesayetiyên rêberiya wan de hatiye holê, 
me bi hewce zanî nêrîn û dîtinên xwe li ser 
encamên wê kongreyê rabigehînin. 


1. Bi liberçavgirtina wê rastiyê ku: 

- Cudabûna wê girûpê ji Partiya 
Demokrat a Kurdistana îranê di bervar 
15.09.1385 (06.12.2006)'an de, cudabûna 
kêmaniyekê ji rêberî û bedeneya PDK îranê 
bû. 

- Nûnerên wê kêmaniya rêberiyê di 
kongreya sêzdehem a partiyê de beşdar 
bûn, deng bi rewa û meşrûbûna kongrê 
dane û nêzîk salek û nîvan piştî Kongreyê ji 
partiyê veqetiyane. 

Heq bû bi naveke din kongreya xwe a 
yekemîn lidar xistiban û xebat û tekoşîna 
xwe meşandiban. 

2. Di dema cudabûnê heta lidarxistina 
kongera wan de, me ji rêya dost û dilsozên 
tevgera kurd hemû cehd û hewla xwe da 
heta ew naveke din ji bilî navê Partiya 
Demokrat li ser xwe danên, lê mixabin 



berevajî hemû urf û qanûnekê û heta 
pêrewa hundirîn a partiyê û rêbazên 
demokratîk ku di kongreya sêzdehem de bi 
xwe pejirandibûn, bi armanca parastina vêc 
û berjewendiyên taqim û girûpî, bala xwe 
nedan vê rastiya xuya û eşkere û tu girîngî 
û bihayek ji hewl û bizava heval û dilsozên 
gelê me re nedan. Lewra ew karê wan dibe 
kosp û astengek mezin li ser rêya alîkarî û 
asayîbûna pêwendiyên di navbera me û 
wan de û bi awayekî nerasterast bandora 
neyînî li ser pêvajoya hevkarî û 
jihevnêzîkbûna hêzên Kurdî ên Kurdistana 
îranê dike, lewra mesleheta tevgera gelê 
me wisa dixwaze ku ew bi naveke din kar û 


xebatên xwe bidomînin. Di rewşeke wisa 
de, em amade ne têkiliyên xwe normal û 
asayî bikin û hazir dibin her cure alîkariyekê 
bikin. 

3. Bi vî awayî encama vê kongreyê û 
pêrewkirina vê polîtîkê, berevajî 

bangeşeyên wan, bi kiryar li dijî 

"jihevnêzîkbûna partiyên kurdî" û "girîngî û 
baldana taybet bi hewcehiya yekîtî û 
hevkariyê di asta neteweyî û di as 
Rojhilatê Kurdistanê de" û yek ji wan 
Partiya Demokrat ya Kurdistana îranê ye. 

Civîna berfireh a Komîteya Navendî 
PDK îranê a danzdehem bi berçavgirtina 
wan xalane û analîz û şîrovekirin tevalî a 
encama wê kongreyê, serbarê xuyakirina 
kul û kesera xwe ji wan biryarên bê prensîp 
û bê usûl, îlan dike taqima han ji bo 
domandina erk û xebatên xwe bi navê 
Partiya Demokrat ya Kurdistanê asteng 
û kospeke mezin li ser rêya asayîkirina 
pêwendî û her cure hevkarî û 
hevalbendiyekê tevî PDK îranê pêk aniye. 
Lewra jî em hêvî dikin ku ew di pêxema vêc 
û berjewendiya giştî a tevgera kurd di 
Kurdistana îranê de, nihêrînekê bi wê 
biryara xwe bikin û bi kiryar û piratîk rêya 
hevkarî û ^ hevxebatiyê di nava hêzên 
Kurdistana îranê de pêk bînin. 

Partiya Demokrat ya Kurdistana 
îranê 

Komîteya Navendî 

27.03.2008 

08.01.1387 


Parlamentoya Danîmarka Yekemîn Car Di Dîrokê Da 
Deriyên Xwe Ji Bo Cejna Newrozê Re Vekir 


B 


i henceta cejna neteweyî a Newroza 
2008'an, gelê kurd wek hemû salan îsal 
jî him li welêt û him jî li derveyî welêt li 
cejna xwe a Newrozê xwedî derketin û 

ew bi coş, bi girseyî û bi germahiyek mezin pîroz 
kirin. îsal jî li welatê Danîmarka bûyereke, ku 
gelê kurd pê kêfxweş û serbilind dike, rû da. 

Di roja sêşem, 25.03.2008'an da endama 
Parlamento a Partiya Sosyalîst a Gel (SF), keça 
kurd Özlem Sara Çekiç li ser navê partiya xwe 
SF'ê bi alîkariya serokê KOMKAR-DK birêz Serhad 
Amedî yekemîn car di dîroka Danîmarka da cejna 
gelê kurd a Newrozê bi kokteylekê li 
Parlamentoya Danîmarka li dar xist. 

Kokteyla Newrozê a li Parlamentoya 
Danîmarka, ku di lokala grûpa endamên 
parlamento a SF'ê da pêk hat, ji seat 15.00 heta 
seat 18.00'an berdewam kir û ji serî heta dawiyê 
bi axaftin, bi xwarin û vexwarin û bi muzîk û 
dîlana kurdî di nav kêf û şahiyeke mezin da û bi 
awayekî serkeftî derbas bû. 

Maseya kokteylê li gor sembol û armanca 
navê Newrozê bi gulên kesk û sor û zer, ji gellek 
cureyên fêkî (meywe), xwarinên kurdî ên cur be 
cur û vexwarinên wek şeraba sipî û a sor û 
şampanya û hwd, hatibû rayêxistin û wê rojê 
lokala grûpa SF'ê bi şikil û rengên kurdî hatibû 
xemilandin. Gellek kurdên ku beşdar bûn bi cil û 
berg û şal û şapikên xwe ên kurdî ku yek ji ên 
din xweşiktir û lihevhatîtir bû, bê guman rengekî 
din ê taybet dida vê şahiya qedirbilind û bi wate. 

Di kokteyla Newrozê da zêdeyî 100 kurd û 


danîmarkî beşdar bûn, ku di nav wan da gellek 
endamên parlamento, siyasetmedarên 
danîmarkî, rojname û kanalên televîzyonê jî 
hebûn. Ji aliyê medya kurdî va wek nîmûne 
Kurdistan TV û xwediyê van rêzikan wek 
nûçegihanê Dengê Kurdistan, rojnameya Dema 
Nû û Tîşk TV beşdar bûn. Her wekî din ji aliyê 
medya danîmarkî û tirkî va jî baş beşdarî hebû û 
rojnameyên tirkan ên wek Flaber, Milliyet, 
Hurriyet, Zaman û CNN Turk jî ew baş şopandin. 
Endama parlamento ji Partiya Sosyal demokrat, 
Yildiz Akdogan, ku bi eslê xwe kurda Çorum'ê ye 
jî wek mêvan beşdarî vê kokteyla Newrozê bû. 

Kokteyla Newrozê ji aliyê keça kurd Ozlem 
Sara Çekiç va hat vekirin. Piştî bixêrhatina 
mêvanan Özlemê dest bi axaftina xwe kir û li ser 
armanc û naveroka cejna Newrozê sekinî. 
Ozlemê di axaftina xwe da bal kişand ser wateya 
Newrozê a ji bo gelê kurd. 

Piştî axaftina Ozlemê serokê SF'ê Villy 
Sovndahl jî axaftinek delal kir, qala siyaseta 
partiya xwe, pêwendiyên partiya xwe û kurdên li 
Danîmarka kir, kêfxweşiya xwe a ji bo 
endametiya Ozlemê û vê çalakiya Newrozê ku bi 
piştgiriya wan hat lidarxistin anî ziman û bi 
berdewamî piştgiriya xwe a ji bo mafê gelê kurd 
destnîşan kir 

Flerwiha endama meclisa şaredariya "Fureso 
Kommune", Flelene Lund, ji partiya SF'ê jî 
axaftinek kir, kêfxweşiya xwe ji bo lidarxistina 
cejna Newrozê anî ziman û li ser kar û xebata 
xwe û pêwendiyên xwe ên li gel şaredariyên li 


Bakurê Kurdistanê axivî. 

Serokê berê ê SF'ê Holger K. Nielsen jî, ku 
niha endamê parlamento ye, wek axaftvan 
hatibû vexwendin û wî jî bi rastî li gor tecrûbeya 
xwe û bi nêzîkbûna xwe a ji bo çareserkirina 
pirsgirêka kurdî di nav salan da axaftinek gellek 
bedew kir. Wî jî dûr û dirêj bahsa zilm û 
zordariya li ser gelê kurd kir û piştgiriya xwe a ji 
bo gelê kurd dubare kir. Di berdewamiya 
axaftina xwe da got, ku mafê gelê kurd e ku ji 
bo maf û azadiya xwe kar û xebatê bike û 
destnîşan kir ku herçiqas ku îro bi navê 
Kurdistanê bi fermî welatek nine jî, lê netewa 
kurd heye û got ku heta ku kurd li van nirxên 
xwe ên neteweyî xedî derkevin wê di nav her 
civakan de jî piştgirî ji bo wan bê dayin. Holger 
K. Nilesen herwiha bal kişand ser rewşa Başûrê 
Kurdistanê jî û got ku vaye kurd li wir gihîştine 
azadiya xwe û Saddamê dîktetor jî, ku bi salan 
kurd qetil kirin, niha di nav agirê cehnemê de ye. 

Ji destpêkê heta dawiyê hunermendên hêja 
Yaşar Taş, Enis Ayhan Ahmed û Sadiye Ozdemir 
(Mizgîn) ji mêvanan ra muzîka kurdî pêşkêş kirin 
û ew rakirin govend û dîlana kurdî. Flerdu 
serokên SF'ê, ê nû û ê berê, Villy Sovndahl û 
Holger K. Nilesen jî rabûn govendê û wan jî bi vî 
rengî kêfxweşiya xwe a ji bo cejna kurdan a 
neteweyî eşkere kirin. 

Partiya Sosyalîst a Gel (SF) û Parlamentoya 
Danîmarka îsal bi vî şêweyî mohra xwe li cejna 
Newrozê dan û kurd himbêz kirin. Li gor 
agahdariyên Ozlemê wê di sala pêş me de hemû 
partiyên li parlamento cejna Newrozê bi hev re 
lidar bixin. 

Kopenhag 

27.03.2008 

Kerîm Perwîzî: “YXDK Iranê Şanaziyê Dike Ku Şagird U Xwendekarê 
Mekteb Û Bîra Mamostayê Demokrasiyê Dr. Qasimloyê Nemir Be” 


Hevpeyvîn: Selîm Zencîrî 



X wendevanên hêja yên 
Agirî, 

Yekîtiya Xwendekarên 

Demokrat Yên Kurdistana îranê sê 
salan berî niha, anku payîza sala 
2005'an avabûna xwe ragihand û 
kar û xebatên xwe ji bo wergirtina 
endaman û organîzasyona xwe li 
hundir û derveyî welat da 
destpêkirin. Desteya Avaker ya vê 
yekîtiyê di heyamê wan sê salan de, 
erkê birêveberiya Yekîtiya 
Xwendekarên Demokrat girtibû 
stûyê xwe û bi kar û xebatên 
berdewam û çalakane yên xwe 
karîn xîm û bingeha vê yekîtiyê 
bihêz û qahîmtir, herweha rêxistina 
xwe jî berfireh, xurt û ektîvtir bikin 
heta gihandine vê qonaxê û bi 
hewce zanîn ku kongreya yekemîn a 
xwe lidar bixin. 

Hêjayî gotinê ye ku kongreya vê 
yekîtiyê di 17 heta 20'ê Adara îsal di 
bin navê RABÎNê de dest bi kar û 
xebatên xwe kir û di encam de bi 
pilan û piroje û hilbijartina 
rêveberiyek nû bi serkevtin ve dawî 
bi karê xwe anî. 

Lewre me jî bi hewce zanî çend 
pirsiyaran derheqî kongreya wan û 
awayê birêveçûna wê, raberî 
Sekreterê Yekîtiya Xwendekarên 
Demokrat yên Kurdistana îranê, 
birêz Kerîm Perwîzî bikin ku em 
bala we bo xwendina hevpeyvînê 
dikişînin: 

Kek Kerîm, di destpêkê de em bi 
boneya serkevtina kongireya we ya 
yekemîn pîrozbahiyên herî germ 
pêşkêşî rêveberiya nû û hemû 
endam û alîgirên Yekîtiya 
Xwendekaran dikin û hêvî dikim ku 
hûn di xebat û tekoşîna xwe de 
serkeftî bin. 

Ez jî spasiya we dikim û bi nûneratiya 
Yekîtiya Xwendekarên Demokrat yên 
Kurdistana îranê ve, pêrozbahiya 
serkevtina yekemîn kongreyê ji hemû 
endamên vê rêxistinê, bi taybet li 
hundirê welat û li zanîngehên Kurdistan 
û îranê de dikim û hêvîdar im rêveberiya 
nû di erkên pêsipartî yên kongireyê de 
serkevtî bin. 

Em dikarin bizanin ku armanca 
we ji girtina kongireyê çi bû? 

Kongreya her rêxistinekê, kombûna 
bîr û rayên endamên wê rêxistinê ye. 
Desthilata herî bilind û çavkaniya 
biryardana di rêxistinê de ye. 


Kongreya rêxistinê dengê rohn û 
eşkere yê endamên rêxistinê ye ku bi 
kombûna di cihê kongreyê de çalakî, 
tekoşîn, biryar û birêvebirina erk û 
wezîfeyan di heyamê borî de dinirxînin û 
erk û wezîfeyên nû ji bo pêşeroja 
rêxistinê destnîşan dikin. 

Bi vî awayî kongre koma dengan û 
encama bîr û rayên rêxistinê ye, lewre 
Yekîtiya Xwendekarên Demokrat jî bi 
liberçavgirtina van rastiyan û piştî borîna 
sê sal bi ser avabûna xwe de, bi hewce 
zanî ku kongreya yekemîn a xwe lidar 
bixe. Di heyamê sê sal avabûna xwe de, 
karên bingehîn û eslî yên vê rêxistinê 
birêve çûbûn û zêdetir ji wê jî, gavên 
dîrokî û girîng hatibûn avêtin. 

Ji bo pêkanîn û avakirina her 
rêxistinekê hewce ye aliyê kêm di çend 
waran de gavên destpêkîn bihên avêtin û 
xîm û bingeha wê li ser çend waran de 
bihê raçandin. Biyava yekemîn, rêxistinî û 
teşkîlatî ye. Bi vê manayê ku rêxistinek di 
destpêka avabûna xwe de hewce dike 
hin kesan weke endam li dora xwe kom 
bike û organîzasiyonekê ji wan re pêk 
bîne ku li gor wê organîzasiyona 
bingehîn, him endam bi awayekî rêxistinî 
û organîzekirî bi hev re kar bikin, him jî 
çarçoveya rêxistinê çê bikin û şekl û 
xemlekê jê re bidin. 

Yekîtiya Xwendekarên Demokrat û 
Desteya Avaker a wê di heyamê wan sê 
salan de, karên gellek binirx û girîng 
encam dan û pêkhateya xwe jî çê kiribû, 
heya qasekê jî pêş ketibû û metod û 
şêwaza organîzasyonek kemilî bi xwe ve 
girtibû û dikarîn weke parek organîzebûyî 
kar bikin. Biyava din a bingeha her 
rêxistinekê, ragihandin e ku Yekîtiya 
Xwendekaran bi serkevtin ve karî di vê 


beşê de jî kanalên ragihandinê weke 
Kovar, Malpera Înternetî û bernameya 
Radyoyî bidest bixe û hewl û xebatê ji bo 
destveanîna ragihandina bi reng jî bike. 

Di biyava pêwendiyê de jî gavên baş 
avêtin û li ser perwerdekirina endam û 
gihandina nêrîn û rayên yekîtiyê bi tex û 
qatên pêwendîdar, konferans, semînar û 
civînên baş û bimifah pêk anîn. 

Bi giştî di gellek karên xwe de 
serkevtinên baş bidest xistibû. Herweha 
rêbaz, hêla teşkîlatî û nîşan û sembola 
bizav û rêxistinê hatibûn destnîşankirin û 
gav jêre hatibûn avêtin. Lewre bi 
berçavgirtina van rastiyan û herweha 
hewcehiya nûbûn û dengstandina giştî ji 
endaman, Desteya Avaker gihîşte wê 
baweriyê ku yekemîn kongreya xwe lidar 
bixe û eşkere bike ku organîzasyona wan 
dikare xwe vejîne û xwe nû bike. 

Kongreya we di bîn navê 
"RABÛN"ê de dest bî karên xwe kir, 
çima Rabûn? 

Merem ji hilbijartina vî navî, du tiştên 
sereke bûn: Yekem, eva ku em bêjin 
Yekîtiya Xwendekarên Demokrat û bizava 
xwendekarî a kurd bona xebat di pêxema 
armanc û hêviyên xwe de rabûne. 
Duyem, hayder û palderek ji bo 
xwendekarên ezîz û hêja be bona 
tevlîbûn bi bizava xwendekarî a kurd û 
Yekîtiya Xwendekarên Demokrat. 

Asta beşdariya xwendekarên keç 
li kongireyê, li bas û nîqaşên nav 
kongirê û herweha di rêveberiya nû 
de çawa bû? 

Mixabin civaka Kurdistanê, civakek 
paremayî ye û ji bo beşdariya jinan û 
keçan di jiyana siyasî, civakî û aborî de 
astengî û pirsgirêkên zaf diafirîne û heya 

niha jî beşdariya jinan û keçan di kar û barên siyasî û 
rêxistinî de negihîştiye vê radeyê ku, xwast û daxwaza 
her mirovek azadîxwaz û wekhevîxwaz e. Hêviya hemû 
azadîxwazekê ye ku beşdariya jinan û keçan di jiyana 
siyasî- civakî de hevterîb ligel mêr û xortan be û weke 
hev û bi yek qas beşdar bin, ku mixabn hêj di Kurdistanê 
de cih negirtiye û bi tevahî piraktîze nebûye. Lê serbarê 
wana, asta beşdariya keç û jinan di kongreya Yekîtiya 
Xwendekaran de nêzîk bi %40 a beşdaran bû ku eva jî bi 
xwe cihê hêviyê ye. Em hêvî dikin di pêşerojê de ew 
radeye bibe %50, anku wekheviya temam ligel mêran. 
Keçên endam di kongireyê de jî bi xweşî ve di bas û 
nîqaş, raderbirîn û biryarên kongireyê de beşdariyek 
ektîv û bibandor hebûn û di encama hilbijartina 
rêveberiya nû de karîn nêzîk bi 30 ji 100'ê ya rêveberiya 
nû pêk bînin. 

Heya çiqas mirov dikare bi demokratîkbûna 
kongireya we hêvîdar be? 

Bi raya min û bi raya endamên kongreyê jî ku di bas 
û mijarên kongrê de beşdar bûn, kongre, kongreyek 
azad û demokratîk bû, azadiya raderbirrîn û nêrîn û 
dîtina takekesan bi tevahî misoger bû û bi awayekî 
demokratîk, şoreşgirane û bi têgihîştin ve li ser hemû kar 
û biryarên kongreyê bas û qal dihat kirin. Herweha 
hilbijartinek azad û bi tevahî demokratîk birêve çû ku di 
encam de rêveberiyek jêhatî û bişiyan ji bo rêxistinê hate 
hilbijartin. Herweha di basên nav kongreyê de jî pê li ser 
ceribîn û bihayên girîng yên serdem û yek ji wan jî 
demokrasîxwaziyê hate çeqandin û rêbaza rêxistinê bi 
rêbaza netewî- demokratîk hate binavkirin û pesendkirin. 
Herwha kongreya Yekîtiya Xwendekarên Demokrat jî 
qewl û soz da ku girêdayî û pabend bi rêbaza demokrat 
be û şanaziyê dike ku şagird û xwendekarê mekteb û 
bîra mamostayê demokrasiyê, Dr. Qasimloyê nemir be. 

Kongreya Yekemîn çi piroje, stratejî yan 
mekanîzmek ji pêşeroja Yekîtiya Xwendekarên 
Demokrat yên Kurdistana îranê destnîşan kir? 

Di kar û xebatên kongreyê de bi hûrî bas li ser 
pênaseya xwendekar, nasnameya xwendekarên kurd û 
bizava xwendekarî a kurd hate kirin û tekoşîn û xebata 
Yekîtiya Xwendekaran di vê derheqê de bilind hate 
nirxandin. Herweha pê li ser gavên dîrokî yên wê hate 
çeqandin. Yek ji wan gavên ku Yekîtiya Xwendekarên 
Demokrat avêtibû, diyarîkirina rojek ji salê bi navê Roja 
Xwendekarên Kurd bû ku roja 12'ê Banemerê, salroja 
şehîdbûna Şehîd Simayîl Şerîfzade wekî Roja 
Xwendekarên Kurd diyarî kir. Herweha biryar hat girtin 
ku li ser pênasekirina xwendekarê kurd û xurt û 
berçavkirina nasnameya wan, çi li îran û çi jî li derveyî 
îranê de gavan bavêje û kar û xebat bona bihêz û 
xurtbûna baştir a bizava xwendekarî bike. Herweha li ser 
karên vê rêxistinê di warên cur bi cur yên rêxistinî, 
ragihandin, pêwendî û hînkirinê de biryarên girîng hatin 
dayîn. Bi hêviya ku rêberiya nû ya hilbijartiya kongreya 
yekemîn a Yekîtiya Xwendekarên Demokrat yên 
Kurdistana îranê erk û wezîfeyên xwe bi başî bi cî bîne û 
di pêxema hêvî û armancên xwendekarên azadîxwaz yên 
kurd de xebat û tekoşîna berbiçav û xurt hebe. 

Birêz Kerîm Perwîzî, Sekreterê Yekîtiya 
Xwendekarên Demokrat yên Kurdistana îranê, pirr spas 
ji bo beşdariya we di vê gotûbêjê de. Her bijî û serkevtî 
bin. 

Spas û serkevtin ji we re jî. 


Şiroveya Peyvên Siyasî 



Berhevkar: Omîd Esxeran 


omid_anbi@yahoo.com 


Demokrasî “Democracy” 

êgiha demokrasiyê ji du peyvên Yûnanî anku "Demos" bi 
wateya gel û "Kratos" bi wateya desthilatê hatiye wergirtin û bi 
giştî tê wateya hikûmeta gel bi ser xwe de. Demokrasî ji 
desthilatdariyekê re tê gotin ku tê de welat ji aliyê gel bixwe ve tê 

birêvebirin ku eva dibe sedem hevbendiyek civakî û siyasî di navbera gişt 
tex û qatên civakê de pêk bê. Di encama vê çendê de, wekhevî û rêzgirtina 
takekesan ji hev tê holê. Bi vî awayî gişt kar û barên welat ji aliyê gel ve 
tên nirxandin û delîve ji bo azadiya raman û rexnegirtinê xweş dibe. 
Demokrasî xwediyê dîrokek dirêj e û nêzîk 500 salan berî zayînê(2500 salan 
berî niha) li bajarê Atenê hatiye ceribandin. Demokrasiya Atenê weke 
demokrasiya rasterast dihat nasîn. Akinciyên wî bajarî di heyamek diyarîkirî 
de, li dora hev diciviyan û nûnerên xwe ji bo birêvebirina kar û barên bajêr 
û dadwerîkirin hildibijartin. Her wiha di civînên han de, pirsên girîng diketin 
ber bas, nîqaş û dengdana giştî. Ezmûna demokrasiya rasterast piştre li 
Romayê hatiye ceribandin, lê ser neket, lewra heyamekî zaf dom nekir. Her 
çend ku demokrasî berê ji hikûmeta kes yan kesên taybet re dihat gotin û 
di hin welatên Ewropayî de jî dihat meşandin, lê di nîviya sedsala 19'an de, 
ji ber çalakiyên hin fîlesof û bizava berdewam a gel gellek welatên cîhanê 
rû ji sîstema demokratîk kirin. 

Bi giştî demokrasî hikûmetek e ku bi hevkariya gel tê cihgirkirin û 
daxwaz û xwestekên gel tê de bandora xwe hene. Di heyamên derbazbûyî 
de, demokrasî bi ser çend ta û desteyan de hatiye parvekirin ku pêkhatî ne 

ji: 

A) . Demokrasiya rasterast ku tê de dengder rasterast derheq gişt arîşe 
û pirsgirêkên civakî dengê xwe didin. Bo mînak li bajarên herêmên Niyo 
înglend li Amerîka û Kantonên Swîsê û her wiha li dewlatbajarên Yûnana 
berê jî demokrasiya han dihat şopandin. Demokrasiya rasterast tenê li 
bajarên biçûk de dikare were meşandin û ji bo welat û bajarên mezin nabe. 
Di modela han de, demokrasiya nûneratî tê şopandin. 

B) . Demokrasiya nerasterast ku tê de gel bi hilbijartina nûnerên xwe û 
şandina wan ji bo Parlemanê, parêzvaniyê ji maf, vîn û berjewendiyên xwe 
dikin. îro rojê sîstema han di pirraniya welatên demokrat de tê şopandin. 

Li gora nêrîna Marksîstan, demokrasî bi du awayan e, a ayekem 
demokrasiya siyasî ye ku tê de sîstema hikûmetî a parlemanî û azadiyên 
takekes tên liberçavgirtin, lê çunku demokrasiya han berjewendiya madî û 
aborî a takekesan dabîn nake, tenê xwediyê şeklek rûyekî ji azadiyê ye û li 
gor hizra wan modela han ji bo xapandina gel e û bona berdewambûna 
çewisandina gel ji aliyê civaka burjûwaziyê ye. Modela duyem, demokrasiya 
kemilî ye e ku gişt hewcehiyên aborî û civakî bixwe ve digire. Di şêwaza 
han de, mafê tim takekesan tê liberçavgirtin. Bingeha modela han li ser 
aboriya welat hatiye damezrandin û bi raya kesên han gişt hewcedarî û 
alavên jiyana kedkar û zehmetkêşan di şêwaza han de tê liberçavgirtin. 
Marksîst li ser vê baweriyê ne ku modela han a hikûmetî dikare armancên 
gel bicî bîne û delîvê ji bo hînkirina takekesan pêk bîne. Di encam de, ew 
digihîjin wê baweriyê ku hetanî milkdariya taybet berdewam û hetanî 
sermayedarî di welat de ji holê nehê rakirin, demokrasî dê her li gor 
berjewendiya sermayedaran be û jiyan û hizra takekesên civakê ji aliyê 
sitemkar û talançiyan ve dikeve ber êrîşê. 

Pêvajoya geşekirina demokrasiyê li Ewropayê gellek evraz û nişîv bi xwe ve 
dîtiye. Bo cara yekem di sala 1215'an de, Kîng Con Şahê Îngilîstanê, piştî 
serhildanek gelî, fermanek wajo kir ku bi Carnameya Mezin hate nasîn. Bo 
cara yekemîn di carameya han de, civatek ji bo nûnerên gel hate 
diyarîkirin. Demokrasiya parlemanî ji sedsala 17'an şûn de, pêvajoya 
geşekirina xwe şopandiye û bi vî awayî hêdî hêdî desthilata Şah hatiye 
kêmkirin. 

Çavkanî: 

Ferhengî Ramiyarî Nîga "Azad Weledbegî" 

Danêşnamêyê Siyasî (Politicial Dictionary) "Daryûş Aşorî" 

Rêbaza Şehîdan Heta Roja Azadiyê Berdewam E 
Hejmara 84 a Agirî tevî Roja Şehîdên Kurdistanê hevdem bû. Bona rêzgirtin ji 
Şehîdên rêya azadî û rizgariya Kurdistanê, PDK îranê di gaveke neteweyî û 
berpirsiyarane de, 10'ê Xalkelêweya sala 1358 (29.03.1980)'an, roja îdam û 
şehîdkirina Pêşewa Qazî Mihemed û hevalên wî weke Roja Şehîdên Kurdistanê 
diyarî kir û hemû salê, di vê roja dîrokî de, Şehîdên nemir û birûmet ên rêya 
azadiya Kurd û Kurdistanê tê bibîranîn û rêz ji fidakarî û cangorîtiya wan tê girtin. 

Di salvegera Roja Şehîdên Kurdistanê a 2008'an de, em Şehîdên xwe ên serbilind 
bibîr tînin û dibêjin şehîd qet namirin û rêbaza wan heta roja azadî û serkevtinê 
her berdewam e. Desteya Weşana Agirî 



Paşkoya Hejmara 84’ê A Agirî 
Tatbet Bi Boneya Roja Şehîdên Kurdistanê 


Peyama Komîsyona Civakî Ya PDK îranê Bi Henceta Roja Şehîdên Kurdistan i 


yekdengî û yekhelwestiya rêberiya 
siyasî a Kurd bû xaleke girîng di 
pêşdebirina doza Kurd de. Bo mînak 
rola Barzaniyan bi serokatiya 
General Mistefa Barzanî yê nemir di 
dîroka Komara Kurdistanê de rolek ji 
bîr nekirî ye. Her ew bîra pêşketinxwaz 
delîveyeke jêhatî ji bo damezrandina 
pêwendiyeke dostane di navbera gelên 
Iranê bi giştî û nemaze du gelên cîran 
ên Kurd û Azerî de afirand. Di vê 
navberê de jî pirsa demokrasî, azadî û 
wekheviyê kire merca dostînî û bi hev 



R êzdar Mistefa Hicrî, Sekreterê 
Giştî yê PDK îranê! 

Hevalên rêberî û Kadro û 

Pêşmergeyên birûmet! 

Mêvanên hêja! 

Malbata serbilid a Şehîdan! 

îro em li dora hev kom bûne heta roja 
10'ê Xakelêweya 1326'an a Rojî (29.03.1947), 
bibîr bînin ku di wê rojê de Qazî Mihemed 
rêber û Pêşewayê neteweyî ê gelê Kurd û 
Serok Komarê dewleta Komara Kurdistanê 
tevî Seyfê Qazî û Sedrê Qazî, bi tawana 
berevanî ji azadiya gelê Kurd bi fermana 
Mihemedriza Şahê Pehlewî hatin daliqandin. 
Di 10'ê Xalkelêweya sala 1358 
(29.03.1980)'an, di 32'hemîn salvegera 
lidarvekirina Pêşewa û hevalên wî de, Partiya 
Demokrat ev roje weke Roja Şehîdên 
Kurdistanê îlan kir. Ji wê salê virde hemû 
salekê xelkê Kurdistanê di roja 10'ê 
Xakelêweyê(29'ê Adarê) de li her cihekê bin û 
hindî pê çêbin yad û bîranîna wan kesên ku 
jiyana xwe di rêya rizgarî û serbestiya 
neteweyî a gelê xwe de bexşandine û bi 
serbilindî merg û mirin hembêz kirine, zindî 
dikin. 

Dijmin şaş têgihîştibû, jê ve bû bi 
şehîdkirina Qazî Mihemed dê bikare bîr û 
ramana azadîxwaziyê di nava gelê Kurd de ji 
nav bibe. Bûyerên 61 salan dû şehîdbûna 
Pêşewa nîşan dane ku bikaranîna bêedaletî û 
newekheviyê ne tenê her pêla kerb û hirsa 
gel nesekinandiye, belkî roj bo rojê xurt û 
bihêztir kiriye. 

Bo cara yekemîn di dîroka îranê de 
Pêşewa karî tevgera demkokrat a seranserî ji 
girîngiya bizava azadîxwaziya Kurdistanê 
hişyar bike û wan^pê bihesîne, bi curekê ku 
demokratxwazên îranê hêviyeke mezin bi 
azmûna Kurdistanê hebûn. Di heman demê 
de pêşewa rêberekî jîr, bîrmend û ramanwer 
bû, di hevdîtinekê de tevî berpirsiyarên 
Balyozxaneya Amerîka li Tehranê, amadebûna 
xwe ji bo çêkirina pêwendiya dostane a 
Hikûmeta Kurdistanê û Amerîka di warê 
siyasî, pîşesazî û çandî de dabû xuyakirin, 
daxwaza vê çendê ji wan kir ku di pêxema 
nehêlan û ji holê rakirina dîktatoriyê û 
avakirina rejîmeke demokratîk û federal weke 
Dewletên Yekbûyî yên Amerîkayê di îranê de 
bixebitin. Stratejiyeke wisa ku di vê qonaxa 
niha de ê bûye dirûşma beşeke berçav ji 
hêzên pêşketinxwaz ên îranê û di vê rêyê de 
xebatê dikin. 

Ramana aştî û yekîtiya gelên azad, 
bandoreke taybet û mezin di bîr û kesayetiya 
Pêşewa de hebû, ji ber vê yekê bû ku yekîtiya 
refên gelê Kurd hate holê û nakokî û dubendî 
jî hate rakirin, navmala Kurd bû yek û 


re jiyanê tevî gişt gelên îranê. 

Piştî hiloşandina Komarê jî hejmarek zaf ji 
xebatkarên gelê me tevlî karwana Şehîdan 
bûn, di nava wan de, du serdarên wekî 
Qasimlo û Şerefkendî tê dîtin. Tevî vê yekê 
niha jî hejmarek zêdetir di refa şoreşgeran de 
pênûsê wan bidestve girtine, çekên wan 
avêtine milên xwe, li ser domandina rêbaz û 
xebat ji bo bidestveanîna armancên wan 
berdewam in û dijminê kevneperest bêhûde 
hewl daye ji rêya serkutkirin û qirkirina xelkê 
gund û bajarên Kurdistanê, bikaranîna 
riyakarî, fend û fêlan û soz û qewlên derewîn 
vîn û îradeya gelê şiyar û serhildayî ê Kurd 
ber bi jarî û lawazî û bêhêvîtiyê bibe û gel 
neçar bike bi jiyana bindestî û koletiyê razî 
bibe. 

Dijmin di meşandina vê rêyê de şans û 
bextê serkevtinê bidest nexist. Ji ber ku heta 
niha tu kesek di şerê bi heq, rastî û qanûnê 
de serkevtî nebûye. Azadî û mafê diyarîkirina 
çarenivîsê mafeke rewa û berheq ê mirovî yê 
her neteweyekê ye. Heke di derbasbûyî de 
ew mafe bi sedemên cur bi cur an rewşa 
siyasî a serdem yan bi qazanc û 
berjewendiyên aborî ji aliyê hinek li 
desthilatdaran ve dihat binpêkirin û di asta 
navneteweyî de jî bi pirseke hundirîn dihate 
mêzekirin, niha dema vê yekê derbaz bûye, di 
rewşa niha de nabe ku gel di bindestiyê de 
bihên hêlan û ji mafê diyarîkirina çarenivîsa 
xwe bên bêparkirin. Evro serdemê hiloşîna 
dîktatoran û xurtbûna prosesa demokrasî û 
dabînbûna azadiyên demokratîk e, dema 
zorxwazî û kedxwariyê nemaye. 

Rejîma xwînrêj û kevneperest a Komara 
Îslamî hewlê dide di bin navê îsalmê de, bi 
mifahwergirtina nebaş ji hesta olî, berçavê 
xelkê lêl û tarî bike û gel ji xebat û 
berxwedan ji bo bidestveanîna mafê rewa yê 
neteweyî sar bike û gavên wan di vê rêyê de 
şil û sist bike. 

Piştî dawîhatina şerê navbera îranê û 
îraqê de, rejîma Melayan bi mifahwergirtin ji 
merem û niyeta paqij a partiya me û bawerî 
bi aştî û xwe dûrkirin ji belaya şer ku ziyan û 
xisarên zaf dê ji xelkê bêpar û xedrlêkirî ê me 


bide, di bin navê gotûbêj û çareserkirina pirsa 
Kurd bi awayekî aştiyane karî bi pîlan û 
komployeke nemirovane û dûr ji yasa û 
pîvanên navneteweyî li ser maseya gotûbêjê 
Dr. Ebdulrehman Qasimlo rêberê mezin yê 
partiya me û mamostayê demokrasiyê bi 
destên dîplomat terorîstên wê rejîmê li Viyenê 
Şehîd bike. Dijmin her bi vê çendê nesekinî, 
xwest bi derbên li pey hev û bibandor dengê 
tevgera Kurd bifetisîne, lewra di komploya 
duyem de li Berlînê, Sekreterê PDK îranê Dr. 
Sadiq Şerefkendî û hevalên wî Şehîd kir ku 
encama wê cinayetê Dadgeha Mîkonosê 
derket holê, encamek ku bû sedema riswabûn 
û terîkmana rejîma Komara Îslamî di asta 
navneteweyî û naskirina serokên biryarder ên 
vê rejîmê bi kujer û terorîstên navneteweyî. 

Gelê xebatkar ê Kurd Şehîdbûnê bi 
armanc nadanê û li şer û xwînrijandinê bêzar 
e, ji ber ku encamên şer bi tevaya wateyê ve 
hest pê dike, serbarê vê çendê ku şer 
bandoreke xirab li ser bingeha aborî û jiyana 
civakî heye, bi vî halî jî nikare rêyê bide 
kevneperestên desthilatdar li ser bingeha 
dîktatorî û serberedayiyê û bi navê ol û 
meseb yan her hêcet û bihaneyeke din a 
neheq, mafê neteweyî û mirovî ên gel bin pê 
bikin û di vê rêyê de ji dana goriyên din jî 
dirêxiyê nake. Em ji girtin, îşkence, teror û 
îdamê natirs 

Ji bo selimandina vê rastiyê, em dê qala 
beşek ji parastinên Pêşewa û helwestên 
neteweyî û welatparêz ên wî di dadgeha 
leşkerî a rejîma Pehlewî de bikin. Bi şahidî û 
îtirafa hemû ew kesên ku di dema 
dadgehîkirina Pêşewa û hevalên wî de beşdar 
bûn, di çaxê dadbîniyê de, Pêşewa ew 
mehkeme dikirin û desthilatdarên wê demê 
ên Tehranê bi gunehkar dizanî. Nek Xwe û 
hevalên xwe li hember hemû ew erk û 
berpirsiyariyên ku di Komarê de hebûn, bi 
berpirsiyar dizanî. 

Siyaset û helwest û kiryarên dewleta 
Tehranê derheq doza Kurd bi şaş û nedurist 
dida zanîn, di bersiva pirsa serokê dadegehê 
de, got: "Hûn tawanbar in, nek em, we 
welatê me dagir kiriye, ew bûyer di 

encama vê çendê de bûye ku we qanûna 
bingehîn a welat pêpes kiriye, mafên 
mirovan û netewe û kêmaniyên ayînî û 
qewmî /i cem we bêbiha û bênirx in. 
Lewra ez nikaribim /i hember maf û 
azadiyên neteweya xwe de bêdeng û 
bêheiwest bibim, niha jî tenê ez bi xwe 
hayder û pêkînerê Komarê û 
demokrasiyê di Kurdistanê de bûme, tu 
kes û hêzeke biyanî ez hay nedame. 
Bêparbûna Kurd ji hiqûqên xwe ez ji bo 
rêvebirina wan karane teşwîq kirime, 
heke merem we ji biyaniyan Barzanî û 
Barzaniyan be, ew ne biyanî ne. Vira 
maia wan bi xwe ye, ew mafê wan e ku 
vir bibin û iêre jî bi maia xwe bizanibin ." 

Dema serdozger Pêşewa bi îxanetkar 
tawanbar kir, got: " îxanet ne hêjayî min 
e, tu îxanetkar î û nezan û neşareza bi 
yasa û urfa kiiamê. Vira maia min e, axa 
Kurdistanê xaka bav, kai û ejdadên min 
e. Çawa ez dikarim dest jê berdim. Min 
tu tirsek ji wê biryara rayedarên we 
nine. Min mêjdem e xwe ji bo vê yekê 
amade kiriye. Ez bi hembêzeke vekih 
pêşwaziyê ji vê mirina birûmet û 
serbiiindane dikim ku di rêya azadiya 
neteweya xwe de têm kuştin, ew soz û 
ehda ku min ji geiê xwe re daye, bi wan 
re bijîm û ji bo wan jî bimirim, taze ez 
dê çawa amade bibim soz û peymana 
xwe bişkînini '. 

Her ew biwêrî û fidakariye jî bû ku di 
dema îdamkirinê û di bin sêdarê de, Pêşewa 
nehêla çavê wî girê bidin. Di wê demê de 
Pêşewa emir kir û got: "Ez hez dikim di 
çirkeyên dawî ên jiyana xwe de, bi 
çaveke vekirî ji welatê xwe yê ezîz û 
xweştevî binêrim, hûn şaş in, hûn îro 
Qazî Mihemedekê dikujin, lê bizanin ji 
her dilopeke xwîneke min Qazî 
Mihemedek dê şîn bibe". 

Bila dijminên azadiyê baş bizanibin ku îro 


tu namir î, tu xwediyê hezaran evîndar û 
xebatkarên demokrat î, piştî te Qasimlo 
rêberê karîzma û navdar ê Kurd, armanc û 
stiratejiyên partiya te furmole kir û rêberiya 
partiyê girte stûyê xwe û di dem û qonaxên 
hestyar de rêberî kir, tevî Şerefkendiyê jîr ê 
hevrêyê xwe ji tirîbona Rêxistina 
Enternasyonala Sosyalîstê ve doza kurd kirin 
navneteweyî û di Dadgeha Mîkonosê^ de, 
rêberên payebilind ên Komara Îslamî a îranê 
li ser kursiya gunehkar danîn. 

Mirina wan cure kesayetiyan ne tenê nabe 
sedema nemana bîr û baweriyên wan, belku 
piştî mirinê jî bandoreke baş bicî dihêlin. Dibin 
remz û sembola yekîtiya neteweyî û rizgariya 
nîştimanî. 

Gelê xweragir yê Kurd û civatên 
xelkê Kurdistanê! 

Partiya we, partiya dayîk, PDK îranê 
partiya rêber û rêkxerê tevgera neteweyî - 
demokratîk a xelkê Kurdistana îranê, partiya 
rojên dijwar û zehmet ên dewranekê ye ku 
hewcehiyeke dîrokî ew partî aniye holê. Bi 
nirxandin û şirovekirina zanistî û dûr ji hest bi 
berpirsiyarîkirinê ve gavan davêje û biryarê 
digire û rêberiya tevgerê dike. 

Bila dijmin û neyar wê rastiyê baş 
bizanibin, ew partiya di nava dil û hinavê 
civatên xelkê Kurdistanê de derketiye, lewra 
bûye beşek ji pîroziyên wî xelkê ku bi rêber û 
rizgarderê xwe dizane, hizbek ku tevî êş, derd 
û elemên gel ji dayîk bûye û bi wan azarane 
re mezin bûye û emr kiriye, li her kirîz û 
têkçûnekê ku hatiye ser rêya wê, bi fidakarî û 
piştstûrbûn bi alîkariya xelkê Kurdistanê ji 
wan ceribînan bi serfirazî derketiye. 

îro jî xebata azadîxwaziya neteweya me 
bi qonaxeke aloz û nazik re derbas dibe, 
hikûmetên desthilatdar bi ser Kurdan, heta tê 
ji ber radîkalbûna tevgera pêşketinxwaz a 
Kurd bi giştî û proseya demokrasîxwazî û 
azadîxwaziya civatên xelkê ên mandî û 
bêzarbûyî, jar û lawaztir û bêruhiye dibin. 


Nemaze rejîma xwînrêj a Komara Islamî a 
îranê ku îro çi di asta raya giştî a 
navneteweyî, çi di asta hundirê welat de 
munzewî bûye, herwiha yê ketiye bin zext û 
givaşên zaf. Di rewşeke wisa de, erkê me ye 
ku em xebata xwe di hemû waran de xurttir û 
berfirehtir bikin, yekîtiya refên gelê xwe 
qahîmtir û hevgirtitîr bikin, ji ber ku rejîmeke 
bêmentiq û binpêkirinê, makeya terorîzma 
navdewletî ku gefê ji aştî û ewlekariya cîhanê 
dixwe, bêguman nikare tevî civa 
pêşverûxwaz a dinyaya vê serdemê xwe 
biguncîne. Em piştrast in ku ew roj nêzîk e ku 
civatên zilmjêkirî ên îranê, dest di nav destê 
hev de, dem û dezgehên dîktatorî, 
serberedayî û kevneperest têk bipêçin û bi 
xebata hevgirtî, hemû aliyek sîtemek 
demokratîk di îranê de bînin serkar û gelên 
welatê me bi maf û azadiyên xwe bigihîjin. 

Beşdarên hêja! 

îro bi henceta lö'ê Xakelêwe, Roja 
Şehîdên Kurdistanê ve, em silavan ji canê pak 
ê Şehîdên rêya azadî û demokrasî û rizgariya 
neteweyî a gelê çewisandî ê Kurd re dişînin, 
bi taybet serkêşên vê karwanê Pêşewa Qazî 
Mihemed, Dr. Qasimlo û Dr. Şerefkendî. Di vê 
roja dîrokî de, careke din em tevî xwîna wan 
soz û peymanê nû dikin heta gihîştin bi 
armanca gelê me yê zilmjêkirî demekê ji 
xebat û tekoşînê nerawestin. Bi hêviya wê 
rojê. 

Bihiloşe rejîma dîktator û kevneperest a 
Komara Îslamî a îranê 

Serkeve tevgera rizgarîxwaz a gelên îranê 

Serkeve xebata heqxwaziya gelê Kurd bi 
rêberiya PDK îranê 


Komîsyona Civakî a Partiya 
Demokrat ya Kurdistana îranê 
10.01.1387 
29.03.2008 


Kurtejîna Rêberên Şehîd Ên PDK îranê 

Dîroka 62 sal xebat û tekoşîna pirr şanazî û rûmet a PDK îranê li çepera xebat di rêya bidestxistina mafê neteweyî û rizgarî ji 
çewsandin û bindestiyê de, tejî fidakarî û canfidayiya keç û xortên neteweya Kurd di nava refên Partiya Demokrat a Kurdistana îranê de 
ye. Kurdistan herdem çepera xebat û berxwedana azadîxwaziyê bûye. Qehremanî û mêrxasiya Pêşmerge û Şehîdên PDK îranê niha jî li ser 
zarê biçûk û mezinên Kurdistanê ye. 

Di nava wan şehîdan de dehan rêberên pêşeng û navdar hene ku jiyana xwe goriyê maf û azadiyên berheq û demokratîk ên xelkê 
Kurdistanê kirine. Bi henceta 10'ê Xakelêweya 1387(2008)'an, ku roja daliqandina Pêşewa Qazî Mihemed û hevalên wî ku bi Roja 
Şehîdên Kurdistanê hatiye binavkirin, Em dê bi kurte nivîsekê şehîdên rêber ên PDK îranê bibîr bînin. 

Heke em bibêjin Partiya Demokrat take partî ye ku şehîdên herî zêde ên rêber heye, me zêde negotiye, dîroka 62 xebata azadîxwaziya 
vê partiyê rastiya han diselimîne û dide xuyakirin. Rêberên vê partiyê wekî Pêşmergên cangorî, herdem di refa pêşîn a xebat û berxwedan 
li hember dijminên Kurd de bûne. Li vir em dê tenê navê wan şehîdên rêber bînin ku di dema şehîdbûnê de, endamê rêberiya partiyê 


bûne: 


Amadekar: Azad Kurdî 





Dr.Ebdulrehman Qasimlo 


Pêşewa Qazî Mihemed 


Dr. Sadiq Şerefkendî 

Şehîd Mihemed 


Husênxanê Seyfê Qazî 

Jidayîkbûn: Sala 1290'an a 
Rojî li Mehabadê. 

Wezîrê Parastina Komara 
Kurdistanê bûye. 

Tevî Pêşewa Qazî Mihemed li 
meydana Çarçira hate îdam û 
Şehîdkirin. 



Şehîd Sidîq Encîrî Azer 

Jidayîkbûn: li bajarê 

Mehabadê. 


Sala 1343'an a Rojî bû 
endamê Komîteya Navendî. 

^ Sala 1344'an li Kurdistana 
îraqê Şehîd bûye. 



Şehîd Mela Rehîm Wêrdî 

Jidayîkbûn: Sala 1291'an, \i 
gundek bajarê Bane. 

Sala 1343'an bû endamê 
Komîteya Navendî. 

Sala 1346 li herêma Tewêle a 
Kurdistana îraqê Şehîd bûye. 



Şehîd Niho (Bapîr Şikak) 

Jidayîkbûn: Sala 1309, gundê 
Sakan a bajarê Selmasê. 

Sala 1343'an a Rojî bû 
endamê Komîteya Navendî. 

Yek ji rêberên tevgera 
çekdarî a salên 46-47'an bûye. 
Sala 1346 Şehîd bûye. 



Şehîd Simayîl Şerîfzade 

Jidayîkbûn: Sala 1321, bajarê 
Mehabadê. 

Xwendekarê zanîngehê bûye. 
Sala 1343'an a Rojî bû endamê 
Komîteya Navendî. 

Yek ji rêberên tevgera çekdarî 
a salên 46-47'an bûye. 

Sala 1347'an a Rojî Şehîd 
bûye. 



Şehîd Silêman Muînî 

Jidayîkbûn: Sala 1324, bajarê 
Mehabadê. 

Xwendekarê zanîngehê bûye. 
Sala 1343'an a Rojî bû endamê 
Komîteya Navendî. 

Yek ji rêberên tevgera çekdarî 
a salên 46-47'an bûye. 



Şehîd Mela Qadir Wêrdî 

Jidayîkbûn: Sala 1324, gundê 
Menîcelana Bane 


Sala 1352'an a Rojî şehîd 
bûye. 



Şehîd Ezîzî Yûsifî 

Jidayîkbûn: Bajarê Mehabadê. 

Sala 1343'an a Rojî bû 
endamê Komîteya Navendî. 

10 salan girtî bûye. Di şoreşa 
gelên îranê a sala 1979'an 
serbest hate berdan û ji ber 
nesaxiya dil her vê salê koça 
dawiyê kir. 



Şehîd Mela Reşîd Husênî 

Jidayîkbûn: Sala 1302, gundê 
Gewre Qela a navçeya Serşîv a 
Seqizê 

Di kongreya duyem a partiyê 
de bû endamê Komîteya 
Navendî. 


Şehîdbûn: Sala 1980. 



Şehîd Sergurd Hebîbula Ebasî 

Jidayîkbûn: Sala 1326, bajarê 
Mehabadê. 

Xwendewarî: Lîseya Hiqûqê. 
Di kongrea 4 a partiyê de bû 
endamê Komîteya Navendî. 

Sala 1981'an ji aliyê Komara 
Îslamî ve hate şehîdkirin. Şehîd 
Ebasî yekemîn Şehîdê rêberiya 
partiyê bû ku ji aliyê Komara 
Islamî ve hate teror û 
şehîdkirin. 



Şehîd Ehmed Cavîdfer (HEJAR) 

Jidayîkbûn: Sala 1330, navçeya 
Şarwêran a Mehabadê. 

Li zanîngeha Efserî a Tehranê 
heta lîseyê xwendiye. Di kongreya 
5 a partiyê de bû endamê Komîteya 
Navendî. Çend rojan piştî kongreyê 
4 di rêya navbera Bane - Serdeştê 
de hate Şehîdkirin. 



Şehîd Mihemedsidîq 
Feroxiyan 

Jidayîkbûn: Sala 1333 li 
gundê Kîselan a bajarê Seqizê. 

Endamê Rêberiya partiyê 
bûye û sala 1364 li navçeya 
Sipîkanî Şilêrê hate şehîdkirin. 


JF * 



Şehîd Ebdula Behramî 

Jidayîkbûn: Sala 1328, bajarê 
Pawe li Kirmaşanê. 

Endamê Komîteya Navendî 
bûye. Bihara sala 1363 li bajarê 
Dîwandere hate şehîdkirin 


n 



Şehîd Sergurd Kerîm Elyar 

Jidayîkbûn: Sala 1320 li 
gundê Embar a Bokanê. 

Sala 1362'an bû endamê 
Komîteya Navendî û sala 
1364'an a Rojî di şereke 
giran de bi hêzên rejîma 
Xomeynî ve Şehîd bû. 



Şehîd Taha Heqteleb 

Jidayîkbûn: Sala 1320, li 
bajarê Mehabadê. 

Di kongreyên 4 û 5 ên partiyê 
de dibe Ravêjkarê Komîteya 
Navendî. 

Sala 1362'an bi êxsîrî tê girtin 
û sala 1364 li girtîgeha Êvîn a 
Tehranê hate îdam û şehîdkirin 



Şehîd Kemal Debaxî 

Jidayîkbûn: Sala 1324, bajarê 
Mehabadê. 


Di kongreyên 4 û 5 ên partiyê de 
dibe endamê Komîteya Navendî. 

Şehîd Kemal di serûberkirina 
komîteyên îlam û Kirmaşanê de 
rolekî girîng hebûye. 

Bihara sala 1361 di dema 
rêvebirina erkê hizbî de li bajarê 
Kirmaşanê hate girtin û payîza sala 
1364 an hate îdam û şehîdkirin. 

Şehîd Ebdulhekîm Rizayî 

Jidayîkbûn: Sala 1334, 
bajarê Pawe a Kirmaşanê. 

Nêzîk 10 salan endamê 
rêberiya partiyê bûye. 

Sala 1365 an di şereke 
dijwar tevî hêzên Komara 
Îslamî de li Seqizê şehîd bû. 


Şehîd Fetah Ebdulî 

Jidayîkbûn: Sala 1340, li 
gundê Weznê a herêma 
Sindos a bajarê Nexede. 

Çar kongreyan endamê 
rêberiya partiyê bûye. Çend 
salan nûnerê partiyê li 
derveyî welat bûye. Sala 
1992'an li Berlînê tevî Dr. 
Şerefkendî û Humayûn 
Erdelan bi destê terorîstên 
Komara Îslamî hate teror û 
şehîdkirin. 


Şehîd Sidîq Fîrozî 

Jidayîkbûn: Sala 1339, li 
gundê Nisil ser bi bajarê 
Merîwanê. 

Di kongreya Heştem a 
partiyê de dibe endamê 
rêberiya partiyê. 

Sala 1367 li şereke 
qehremanane tevî 

kirêgirtiyên rejîma Komara 
Îslamî li bajarê Kamyaranê 
Şehîd bû. 


Şehîd Ebdula Qadirîazer 

Jidayîkbûn: Sala 1331, bajarê 
Nexede. 

Endamê Ravêjkar û eslî yê 
Komîteya Navendî ya partiyê bûye 
û li bajarên Bexda û li Ewropayê 
nûnerê Partiya Demokrat bûye. 

Sala 1989'an, tevî Dr. Qasimlo li 
ser maseya gotûbêjê ji _ aliyê 
dîplomat terorîstên Komara Îslamî 
ve hate teror û şehîdkirin. 


Şehîd Xefûr 

Jidayîkbûn: Sî 
bajarê Bane. 

Çar kongreyan 
rêberiya partiyê bûye. Sala 
1994'an li bajarê Bexda a 
îraqê hate teror û 
şehîdkirin. 


Şehîd Ebdula Şerîfî 

Jidayîkbûn: Sala 1342, li gundê Şarezûr a herêma 
Gewirkayetî a bajarê Mehabadê. 

Sê kongreyan endamê rêberiya partiyê bûye. Payîza 
sala 1994'an li derdora baiarê Mehabadê dikeve boseva 


Şehîd Mensûr Nasirî 

Jidayîkbûn: Sala 1335, 
taxê Husênava li bajarê 
Sine. 

Di kongreya 10 bû endamê 
rêberiya partiyê. Nûnerê 
partiyê li bajarê Silêmaniyê 
bû. Payîza 1997'an li bajarê 
Koyê li Kurdistana îraqê 
dikeve ber êrîşa terorîstan û 
şehîd dibe. 


Şehîd Seyîd Selam Ezîzî 

Jidayîkbûn: Sala 1325 li gundê Ezîzkendî ser bi bajarê 
Bokanê. 

Lîsansa Hiqûqê hebû û karê mamsotayî û dadweriyê dikir. 
Piştî şoreşan sala 1979'an bû endamê partiyê. 

5 kongreyan endamê Komîteya Navendî û Deftera Siyasî a 
partiyê bûye. Şehîd Selam rêberekî zana û mezin yê PDK îranê 
bû ku mixabin havîna sala 1999'an, bi sedema nexweşiya dil li 
Bexdayê koça dawiyê kir. 


Şehîd Mensûr Fetahî 

Jidayîkbûn: Sala 1335, li gundê Kerrawe 
Merîwanê. 

Du kongreyan endamê rêberiya partiyê bûye. Payîza 
sala 1997'an li bajarokê Dukan li Kurdistana îraqê dikeve 
ber êrîşa terorîstan û şehîd dibe. 

Sedemên Têkçûna Zewacan 



Wergeran ji Farsî: Hozan 


anîna sedemên têkçûna 
zewacan dikare alîkarê we be 
bona baştirbûna jiyana we a 


hevbeş, pirsgirêkên aborî, hebûna 
lawaziyê di pêkanîna pêwendiyan de û 
rewşa hawîrdorê, hinek ji sedemên 
bingehîn ên têkçûna zewacan tên 
hesibandin. 

Gişt pirsên han di zewacên salim de 
jî hene, lê ger bi terzeke baş û bi 
awayekî eqlanî tevî pirsên han livîn 
nehê kirin, dibe sedema têkçûna 
zewacan. 

Pêkanîna pêwendî û gotûbêjan yek 
ji sedemên herî sereke bona serkevtina 
zewacan tê zanîn. Bê hebûna pêwendî 
û diyalogê, nakokî û nîqaşên jiyanê 
dibe sedema pêkhatina gellek 
pirsgirêkan. 

Ger jin û mêr di pêkanîna 
pêwendiyên hewce de bona 
çareserkirina pirsên di navbera xwe de 
xwedî şiyan nebin, heta pirsgirêkên 
wan ên herî biçûk jî nehên çareserkirin. 
Gotûbêj dibe sedema xurtbûn û 
pêşveçûna têkiliyan û herwiha îznê 
dide her du aliyan da ku di xwezî, 
nerehetî, hêvî û hezkiriyên xwe de bi 
hev re şirîk û hevbeş bin. 

Bê hebûna gotûbêjan jin û mêr 
nikarin bi wî awayî ku hewce ye bi hev 
re nêzîk bin û tevî hev baş bin. 
Herwiha hebûna pêwendî û gotûbêjan, 
vê derfetê dide jin û mêran da ku 
pirsên xwe bi terzeke salim û eqlanî 
çareser bikin. Ger yek yan her du alî ji 
bo çareserkirina pirsên di navbera xwe 
de xwedî şiyan nebin, çareserkirina 
pirsên jiyanê gellek dijwar dibe. Ji ber 
ku vê demê her du alî nikarin qisên 
hevdu guhdarî bikin û hevdu fêm bikin. 
Ger zewacek tevî pirsgirêkan berbirû 
dibe, jin û mêr divê hemû şiyana xwe ji 
rêya gotûbêj û qinaetpêanînê bikar 
bixin da ku jiyana xwe rizgar bikin. 

Hebûna pirsgirêkên aborî jî yek ji 
sedemên veqetiyana jin û mêran ji hev 
tê hesibandin. Bi taybetî zext û kirîzên 
ku di encama pirsgirêka han de pêk 
tên di vî warî de gellek bibandor in. 
Livîn û tabkirina pirsgirêkên aborî, 
karekî gellek zehmet e ku zext û 
givaşeke zaf bo her du aliyan pêk tîne. 

Zext û givaşên han bi tenê dikare 
bingehên jiyaneke salim têk bişkîne. 


dostên xwe neçar in qebûl bikin, yan 
hinek kes ku ji ber hebûna zarokan 
dizewicin. Sedemên han ne nîşaneya 
salimbûna zewacan e û bêşik zewacên 
han tevî têkçûnê berbirû dibin. Yek ji 
sedemên din ên berdanê zû zewicîn e. 
Piraniya pisporên warê civakî li ser vê 
baweriyê ne ku zewicîn di nûciwanî û 
temenê 20 saliyê de ne baş e û kesên 
ku di vê temenê de dizewicin, nikarin 
bi awayekî eqlanî tevî pirsên jiyanê 
bilivin û biçûktirîn pirsgirêk dikare 
bingeha jiyanê têk bide. 

Bi kurtî hebûna lawazî di pêkanîna 
pêwendiyan de û pirsgirêkên aborî û 
herwiha rewşa hawîrdor ji sedemên 
girîng yên têkçûna zewacan tên 
hesibandin. 


Karê han dibe sedem ku aliyê din 
yê zewacê wiha bifikire ku ji aliyê 
hevjîna/ê xwe îdî girîngî pê nahê dan û 
eva gellek bitirs e. 

Hinek caran hawîrdor û mercên 
têkildar bi zewacê jî dibin sedema 
têkçûna jiyana hevbeş. Zewacên 
meslehetî, ne zewacên salim in. Dema 
ku zewacek li ser bingeha hezkirineke 
rastîn pêk nehatibe, haleta dan û 
standinekê bi xwe ve digire. Bo mînak 
ew zewacên ku her du alî bi sedema 
zext û givaşên malbat, xizm û kes û 


Heke yek ji aliyên zewacê girîngiyeke 
zaf bide pirsgirêkên aborî, nikare aliyên 
din yên zewacê bibîne û wan jî li ber 
çav bigire. 

UNICEF: 66 Li îranê Yek Milyon Zarok Li 
Ser Şeqaman Kar Dikin” 

M alpera hikûmetî a 
"Borna"yê da zanîn ku li gor 
lêkolînên karnasên saziya 

UNICEF'ê, tê texmînkirin hejmara 
zarokên ku li ser rê û şeqaman kar 
dikin ji 400 hezar kes heya yek 
milyon kesan dibe. 

Eva di demekê de ye ku 
desthilatdarên rejîma Komara 


Îslamî a îranê hejmara zarokên ku li ser şeqaman kar dikin, qasî 20 hezar û di 
seranserê welat de jî 200000 kes didin zanîn. 

Xwekuştina Keçên Kurd Berdewam E 

N avenda Nûçeyan ya PDK îranê da 
xuyakirin ku çend rojan berî niha 
keçeke temen 20 salî bi navê 
Kwêstan Mînayî bi xwarina 
dermanan xwe kuşt. 

Kwêstan Mînayî, berî ku jiyana xwe ji dest 
bide, ber bi nxweşxaneya Sine hate şandin, lê 
piştî du rojan di nexweşxaneyê de jiyana xwe 
ji dest da. 

Hêjayî gotinê ye ku berpirsên 
nexweşxaneya han bona dana termê Kwêstan 

ji malbata wê re, daxwaza pereyek zaf kirin. 

Navhatî xelkê gundê Askol li derdora bajarê Merîwanê ye ku bi sedema hebûna 
pirsgirêkên malbatî bi xwarina derman xwe kuştiye. 

Her wiha rojekê berî Newrozê, keçeke 14 salî a Kurd li Urmiyê bi navê Perwane 
Mehmûdiyan ji ber xizanî, destkurtî û pirsgirêkên aborî agir berda xwe û piştî ku çend 
rojan li nexweşxaneyeke Urmiyê de hate dermankirin, ji ber giraniya şewatê, jiyana xwe ji 
dest da. 

Herwiha Rêxistina Mafên Mirovan diyar kir, keçeke din bi navê Fatime Feyzî, xelkê 
gundê Bistam a li ser cadeya Seqiz-Merîwanê, bi sedema pirsgirikên malbatî xwe lidar vekir 
û dawî bi jiyana xwe anî. 


Rewşa Tendrustî A Mehmûd Salihî Pirr Xirab E 

P arêzerê Mehmûd Salihî, 

serbarê neyasayî zanîna 
ragirtina Salihî di girtîgehê de 

ragihand: Mehmûd Salihî, bi sedema 
domandina gireva birçîbûnê di rewşeke 
pirr xirab a cismî de ye. 

Mihemed Şerîf, parêzerê Mehmûd 
Salihî, yek ji Karkerên çalak di 
hevpeyvînekê de tevî "Radio Farda"yê 
ragihand ku dewrana mehkûmbûna 

Salihî di roja 25.03.2008'an de bi dawî hatiye û divêt navhatî ji girtîgehê serbest 
were azadkirin. 

Li gor gotina malata Salihî, navhatî serbarê hebûna nexweşiya gurçîlk û dil, 
bona eyankirina nerazîbûnê derheq azadnekirina xwe, dest bi gireva birçîbûnê 
kiriye. 

Herwiha Mihemed Şerîf, parêzerê Mehmûd Salihî, serbarê eyankirina 
nerazîbûna xwe derheq rewş nebaş a Salihî got ku ji bo Salihî bi buxtana şandina 
peyamê bo derveyî zîndanê, biryara girtineke nû jêre hatiye dan. 





Hevwelatiyekî Kurd Bi 6 
Meh Cezayê Zîndanê Hate 
Mehkûmkirin 

£>Ajansa Nûçeyan ya "mukriannews"ê da 
zanîn ku hevwelatiyekî Kurd bi navê 
Seyîdcelal Qadirî li bajarê Bokanê, ji aliyê 
Dadgeha Şoreşa Îslamî a wî bajarî bi 6 mehg 
cezayê zîndanê hate mehkmûkirin. 

Navhatî xelkê devera Mîrava a bajarê 
Bokanê ye ku bi buxtana hevkarîkirin tevî 
yek ji partiyên siyasî ên dijberî rejîmê 
hatiye mehkûmkirin. 

7 Hevwelatiyên Kurd Bi 
Cezayê Zîndanê Hatin 
Mehkûmkirin 

[> Rêxistina Çalakên Mafê Mirovan li îranê 
da zanîn ku 7 hevwelatiyên Kurd li bajarê 
Bane bi salek cezayî zîndana "tezîrî" û 2 
saln zîndana "telîqî" hatim mehkûmkirin. 

7 hevwelatiyên Kurd bi navên Sidîq 
Emînnejad, Saman Resûliyan, Ebdulah 
Rencberî, Kawe Husênî, Mihemed Behramî, 
Restigar Misgerî û Mihemedemîn Qadirî ku 
di xwenîşandanên sala 2005'an a bajarê 
Bane de ji aliyê hêzên rejîma Komara 
Îslamî a îranê ve hatibû girtin û piştre bi 
dana rehînê serbest hatibûn berdan, roja 
23.03.2008'an, ji aliyê dadgeha şoreşa 
bajarê Sin ve bi buxtana têkdana ewlehiya 
neteweyî û beşdarîkirin di xwenîşandanên 
neyasayî de, bi salek cezayî zîndana "tezîrî" 
û du salan cezayê girtîgeha "telîqî" hatin 
mehkûmkirin. 

Hêjayî gotinê ye ku xwenîşandana 
bihara sala 2005'an a xelkê bajarê Bane, 
bona eyankirina nerazîbûnê li dijî kuştina sê 
hevwelatiyên Kurd ji aliyê hêzên rejîma 
Komara Îslamî a îranê hatibû lidarxistin. 


Jineke 38 Salî Seba Firotina 
Na Yasayî A CD’an, 4 Rojan 
Birçî Û Tênî Dimîne 

P> Xatûna Adriyan Turs Filorês a 38 salî 
seba firotina CD'yên stranan yên ne 
qanûnî, roja sêşem 25.03.2008'an, ji aliyê 
dadgehê ve bi cezaya girtîgehê tê 
mehkûmkirin. 

Piştre Adriyan Turs Filorês di yek ji 
bendên takekesî ên girtîgeha Dadge 
Waşîngtonê de tê ragirtin. Ew jin bi 
heyamê 4 rojan di rewşeke pirr xirab de 
birçî û tênî dimîne û heta ji hebûna 
avdestê jî bêpar dibe. 

Navhatî di benda takekesî de di halekê 
de ku solên xwe danîbû ber serê xwe, 
raza û heta neçar ma mîza xwe vexwet. 

Piştî 4 rojan dikeve bîra memûrê 
zîndanê ku Adriyan Turs Filorês di benda 
takekesî de ye û digîjin hawara wê. 

Dildar Ismaîl 


hemî dûmane 


Leylane li ber çavên bê ronî 


Şeveqa bê hêvî 


Lorîkên bê şîr 
Kezeba sincirandî 


Dilê peritandî 
Agirê dijwar 
Xwîna tar 


Dibare û difûre 


Birîna kûr 


Hêstirên gorna bê 


Hawar û nale nal 
Dengê zarokên bê zar 
Dengê bê guhdar 
Avdare kulîlkên zer 
Newroze şînî û gulên sor 
Qêrîna qad û azman 
Li hev dizîvire 
Kî şiyar dimîne 
Kî xembar dimîne 
Azmanê miştî dûman 
Cehdeyên renge sor 
Dîwarên bê deng 
Qelenê xwînê dimîne 
Sal û roj li hev tê der 
Dijmin dimîne dijmin 
Jiyan xwe nûjen ke 


Kaniya He/bestan 


/t /t 


SUL TAN ŞEX MUSA YE MERDINI 
(SUL TAN ŞÊXMÛS) 


ADAR JIYAN 
adarjiyan@mynet.com 


X wînerên hêja û rûmetdar, 

Ez dixwazin di vê nivîsara xwe de 
gerr û bîranîneke xwe ya sala borî bi 
we re parve bikim. 

Bi rastî jî Rojhilata Navîn, erdnîgariyeke 
bêhempa ye. Heta bêbes zengîn û adan e. Ji 
bilî vê xaka xwe ya dewlemend û xwezaya 
xwe ya rengîn, wekî din jî, wekî navenda 
pîrozgeh û serdangehên kevnar e û warê 
peyamber(pêxember) û ewjiyayan tê zanîn. 

Pêxemberên nûna Îbrahîm û Eyûb, 
Destbirakö Pêxember (Hz.Muhemmed), 
Weysel Qeranî, Feylosofê Kurd Şêx Ehmedê 
Xanî û hwd. Mirovên hêja û payeberz li ser 
xaka Kurdistanê jiyane û dîsa canê xwe yên 
pak û paqij teslîmî vê xaka pîroz kirine. îcar, li 
gora baweriya gel, dewer nîne ku qencekî 
Xuda serê xwe lê dananîbe. Heta gotineke 
pêşiyên kurdan heye ku her gav ji aliyê gel ve 
tê gotin. "Em bi xêra wan dijîn. Xwedê me bi 
ber xêr û şefîta wan bixe." 

Li ser rêbeja Amed û Mêrdînê şexsek bi navê 
Sultan Şêxmûs heye ku yê navê wî nebihîstibe 
û neçûbe serdana wî. Li herêmê ew wekî 
"dinya nedî" tê dîtin. Li herêma Amedê. Ruha 
û bi taybetî Mêrdînê, mal nîne ku Şêxmûsekî 
wê nebe. Çendî ku li derveyî welêt navê 
Şêxmûs wekî navekî kurdan were zanîn jî, 
dîsa ev nav ji Sultan Şêxmûs an jî Şêx Mûsa 
hatiye wergirtin. Sultan Şêxmûs hem navê 
şexsekî payeberz û pîroz û hem jî li herêmê 
wekî seyrangeheke tê zanîn. Bi awayekî din, 
navê wî şexsî û herêma ku lê ye, di nava gel 
de wekî "Şêxan" cihê ku tirba wî bi xwe lê ye 
jî wekî "Ziyareta Sultan Şêxmûs" bi nav dibe. 

Sultan Şêxmûs zat û cenabekî wisa ye ku 
bi sedan sal e wekî deriyê xêrê tê pejirandin û 
hêvî û şîfayê belav dike. Serdana Sultan 
Şêxmûs, di nava gel de wekî "ziyaretgeheke 
pîroz" tê dîtin û pejirandin. Belê tiştê ku bala 
mirov dikşîne ev e. Armanca serdangehê, ne 
wekî bawermendiyeke olî; berevajiyê wê wekî 
kevneşopiyeke kurdan dixuye. Ango li wê derê 
ne tenê zikir û perestî û taeta Xweda; bi 
taybetî dab û nêrîtên herêmê yên civakî û 
neteweyî û qewat û gerdîşên beriya îslamê 
têne pêşandan. Mirov dikare bibêje, salê çend 
caran Sultan Şêxmûs dibe qada mîbrîcanên 
herêmê û her wiha ji çar nikarên welêt mirov 
bi ser gora wî ya pîroz de dibarin. Lewre, 
govendgirtina mirovên bi cil û timtêlên cur be 
cur û rengîn, xwarinên bi cêj û ekil, raxistina 
fikîyên tewre bi tewre û kêf û şahiyên ku li 
dergeha Sultan Şêxmûs pêk tên, nayên 
vegotin. Li aliyekî mirov sewalan ser jê dikin; 
li aliyê perestî, nimêj û duayên ber lingê 
Sultanê Kull û Ewliya(ango Sultan Şêxmûs) û 
li aliyê din jî kêf û şahî û hengeme li dar 
dikeve. 

Li aliyekî xwarin û vexwarin, li aliyekî din 
govend heng, şahînî, bezm, kêf, eşq, heng, 
hingime digere. Li aliyekî ziyaretvan destmêj 
digirin diçin hundurê qubeya Sultanê 
Ewliya(Sultan Şêxmûs) tewaf dikin. Li aliyê 
din, li ber derî derwêş bi ledana erbanê re 


beyt û lawje û qesîdeyan -bi zaravayê gel 
qewlan- dibêjin. Li aliyekî mirov wekî rêya 
morîstanê diçin û tên, li aliyê din mirov xwe 
diavêjin bin siya dar û berên dora ziyaretê, ji 
ber westandina tûriz û dîlanê xewa xwe 
dişkînin/çavê xwe germ dikin... 

Gava rojên şemî an yekşema payîza 
paşîn, rêya mirov bi Sultan Şêxmûs dikeve û 
mirov dikeve nav wê xilbeya mirovên ziyaretê, 
gotina "dê weledê(ewlade) xwe diavêje" tê 
bîra mirov û mirov ji xwe re dibêje 'Dêmek ev 
gotin ji bo rojên wisa hatiye gotin' Birastî jî, 
gava ku qîz û xort dawetê digerînin û dikevin 
nav wê coşa mezin, bûkên ciwan ewladên 
xwe davêjin ser xesû û xezûrên xwe û dikevin 
govendê, xwe dihejînin. îcar li Sultan Şêxmûs 
mirin tê bîra kê. Kî bi kê ye. Zarokên winda li 
bin guhên hev dikevin. Her ji çar-pênc 
deqeyan, dengê dergevanê kal, ji anfiya 
dergeh bilind dibe. Geh bi kurdî geh bi 
tirkiyeke nîvco baiiga xwe se caran dubare 
dike . 

Belê. Roj nîne ku di riya Sultan Şêxmûs 
de qurbanek neyê serjêkirin. Ji aliyekî de 
mirovên ku ji bo qeda û belayên dinê bi ser 
wan neyên, ji aliyekî ve yên ku qet ber xwe 
nabînin, ango zikekî wan têr û yek birçî be; ji 
aliyekî ve dewlemendên ku berî xisar bigihêje 
mal û canê wan û ji aliyê din ve yên ku ne 
teled û weled e, salê carekê tiştekî xwe (kar, 
bizin, berx, dîk û hwd) M Sultanê Ewliya 
qewl/nedir dikin. Yên ku qeweta wan hebe 
tên li ber serê wî, û yên ku derfetên wan yê 
hatinê nîn be qurbana xwe li malê serjê dike û 
xêra wê hibeyî Bavê Kal (Sultan Şêxmûs) 
dike. Bi taybetî demsala havînê û payîza 
paşîn, Sultan Şêxmûs dibe navenda kêf û şahî 
û geştiya gel. Malbatên ku karê xwe yê salê 
diqedînin, wekî betlaneyê, koçmal xwe li 
Sultan Şêxmûs digirin û çend rojên xwe di 
nava kêf û şahiye de derbas dikin û bi hêviya 
xêr û bereketa salê vedigerin malên xwe. 

Ji şexsiyeta Sultan Şêxmûs bêtir, gel xwe 
li kêf û şahî û mihrîcana ku li derdora Sultan 
Şêxmûs pêk tê digire. Bi rastî gava ku mirov li 
çûn-hatin û tevgera mirovên ku têne dora 
zîyareta Sultan Şêxmûs dinihêre, rewşa wan 
qet naşibe kesên ku hatibe serdana qencekî 
Xwedê an pîrozgehekê. Lewre, ji def û zirneyê 
bigirin heta tenbûr û ribaba ku guhê mirov ker 
dike, hemû amûr û alavên dengdêr ji bo kêf û 
şahiyê tên bikaranîn. Qîz û bûkên ciwan, 
zarok, mezin heta mirovên navser xwe li ber 
dengê van amûran liba dikin (dihejînin) û 
gunehên xwe radiweşînin. 

Hûn li kîjan aliyê welêt an jî devera dinê 
dibin bibin, ger ku rojekê riya we bi Mêrdînê 
an jî Amedê bikeve, bê ku hûn Sultan Şexmûs 
ziyaret nekin venegerin. Lewre mirov dikare 
heftê û du çeşîd mirov û nîvan li wir bibîne. Ji 
çarmedorên dinê mirov xwe li Sultan Şêxmûs 
digirin. Bi baweriya hinekan, mirovên ku diçin 
Siftan Şêxmûs gunehên xwe, lê bi baweriya 
min hişê xwe li wir dihêlin û vedigerin. 

Hunermend Şervan: 

“EZ DiXWAZlM Bi HUNERA STRANGOTiNÊ, HAWARA GELÊ XWE BiGEHÎNiME 


CÎHANÊ Û XiZMETEK JÊHATÎ Bi ÇAND Û HUNERA KURDÎ BÎKiM” 



X wendevanên hêja yên 
Agirî, çend rojan berî niha 
hunermendekî gellek hêja û 

birûmet li Bakûra Kurdistanê, 
hunermend Şervan beşdarî şahiya 
Newroza 2708'an a Kurdî bû ku li 
bajarê Koyê û ji aliyê PDKÎ ve 
hatibû organîzekirin û bi gotina 
çend stranên evîndarî û şoreşvanî 
coş da wê cejna netewî. Me xwest ji 
nêzîk ve wî hunermendê ciwan nas 
bikin, derheq kar û xebatên hunerî 
ên wî hevpeyvînekê çê bikin: 


Hunermend Şervan, ez li ser navê 
tev xebatkarên rojnameya Agirî ve 


dibêjim tu bixêr hatî 
bo Kurdistana azad. 

Gellek spas, ez jî li 
Bakûrê Kurdistanê li 
bajarê Wanê bi hatina 
Kurdistana azad gellek 
keyfxweş im û silav û 
hurmetên xwe dişînim bo 
tev xebatkarên rêya 
rizgariya Kurd û 
Kurdistanê û bi taybetî 
xebatka rên roj na meya 
Agirî û serkevtinê ji wan 
re dixwazim. 

Hunermend Şervan 
kî ye? 

Ez sala 1974'an li 
gundekî bi navê Paşan 


ser bi bajarê Wanê li malbatekî herî 
hunerhez û welatparêz ji dayîk bûme. 

Te jiyana xwe ya hunerî çawa 
dest pê kir? 

Hunermend Kazo, hunermendekî herî 
bi bîr û bawer e. Min ew pirr hez dikir. 
Min hertim di xeyalên xwe de digot ku tu 
bêjî Xwedê dengek daba min, ez jî weke 
Kazo bistirama. Yanî dikarim bêjim eşq û 
hogirbûna min bi dengê Kazo re ez 
elqedar kirim ku stranan bêjim û îro rojê 
bibim hunermend. 

Heta niha te çend berhem 
derxistine? 

Min bi awayekî fermî di sala 2003'an 
de dest bi çêkirina kasêtan kiriye û heya 
niha 4 berhemên min hatine belavkirin û 
di 6 festîvalan de jî beşdar bûme. 

Armanca te ji strangotinê çî ye? 

Ez dixwazim bi rêya hunera 
strangotinê ve, hawara gelê xwe 
bigehînime cîhanê û xizmetek jêhatî bi 
çand û hunera Kurdî bikim. 

Pilan û pirojeyên we yên hunerî 


ji bo pêşerojê çine? 

Ez dixwazim di pêşerojê de bi xebat û 
tekoşîna xwe ya hunerî û bi berhem û 
keda xwe di pêxema pêşvebirina çand û 
hunera Kurdî de bi awayekî zanistî û 
îroyîn xebata xwe bimeşînim. 

Hunermend Şervan, di nava 
stranên xwe de herî zêde hez ji çi 
stranekê dike? 

Strana herî xweş cem min, strana min 
ya bi navê "Semê" ye. Ji ber ku min ev ji 
bo evîna xwe ya jidestçûyî gotiye. 

Şervan jiyana hevbeş pêk aniye 
an ne? 

Nexêr. 

Hunermend Şervan vê gavê 
evîndar e yan na? 

Ez demekî evîndar bûm. Lê ez çend 


salan ji xerîbiyê mam. Mixabin rojekê 
telefon ji bo min hat û gotne min ku 
evîna te bi kesekî din re nîşan kirin. Wê 
gavê ez pirr nerehet û perîşan bûm. 
Strana min ya "Semê", min di vê derheqê 
de gotiye û piştî vê çendê min sond xwar 
ku êdî evîndariyê nekim û min ev yeka jî 
di strana xwe ya bi navê "min Sond 
xwarî piştî te nekevime çi dilan" 
gotiye. 

Hêviya herî mezin di dilê te de 
çiye? 

Hêvî û daxwaziya mezin di dilê min 
de azadî û serbestiya her çar parçên 
Kurdistanê ye û hertim dibêjim azadî. 

Hûn wekî huermendekî Kurd astê 
muzîk û strana Kurdî bi giştî çawa 
dinirxînin? 

Bi baweriya min gavên baş ji bo 
pêşxistina hunera Kurdî hatine avêtin. Bi 
cehd û tekoşîna kedkar û hunermendên 
me yê akademîk muzîk û strana Kurdî 
kariye bigihîje astekî cîhanî û di nava 
çand û kultura cîhanê de bihê naskirin û 


îro rojê muzîk û strana Kurdî rolekî 
bibandor di cîhanê de dilîze. Hêvîdar im 
ku bi xebat û îradeya tev aliyekê em 
bikarin gavên baş bo zêdetir pêşxistina 
hunera Kurdî bavêjin. 

Bi bawerîya te gelê me 
Kurdistana Bakûr heya çi qaseke 
warê çand û kultura xwe de serbest 
in? 

Mixabin li Kurdistana Bakûr azadî 
tune ye. Dewleta Turk her tim siyaseta 
asîmîlekirin û tunekirina netewa Kurd 
weke armanc û stratejiya sereke a xwe 
meşandiye. Heya îro jî dewleta şovînîst a 
Turk îzna xwendin û nîvisîn bi zimanê 
Kurdî nedaye. Gelê me li Bakûr li mafên 
herî sereke yên xwe bêpar in û serbestî û 
azadî hesreta wan ya çend sed Salî ye. 

Gava mirov 

guhdariya stranên 
hunermendên me yên 
Kurdistana Bakûr dike, 
piraniya stranên wan 
derheq şorişên Kurdan, 
bêbextî li dijî Kurdan û 
bindestiya Kurdan 
hatine gotin. Hûn 
sedema vê çendê çawa 
dibînin? 

Gelê me bi salane ku 
bindestiyê de dijî û hertim 
xebat û tekoşîn kiriye bo 
rizgariya netewa xwe û 
gihîştin bi mafê xwe yê 
netewî. Di vê pêxemê de jî 
gellek şoriş û berxwedanî 

hatine kirin. Gellek bêbextî bi ser miletê 
me de hatine. Gellek rêberê mezin ên 
Kurdan mîna Şêx Seîd, Qazî Mihemed û 
Dr. Qasimlo û... hatine şehîdkirin. Lê 
tabê ev çende nahê jibîrkirin û ji bo nifşa 
pêşerojê dibe berjeng û hemû ew kesên 
ku me bas kirin, bûne sebeb ku 
hunermendên me zêde derheq doza 
Kurdan bistirin. 

Hûn jî wan ciwanên me yên ku 
taze dixwazin têkevin nava stran û 
muzîka Kurdî de, çi dibêjin? 

Tiştekî gellek baş e. îro her 
hunermendekî Kurdan weke lîderekî ye, 
hêvî dikim ku ciwanên me yên ku taze 
dixwazin bibin hunermend risaleta 
hunera Kurdî biparêzin. 

Gotina we ya dawî? 

Ji bo Rojhilata Kurdistan dibêjim ji we 
û xebata we ya azadîxwaziyê serkevtinê 
hêvî dikim. 

Sipasiyê ji PDKÎ dikim û ji xebatkarên 
Agirî re jî serkevtinê dixwazim. 


Hevpeyvîn: Dara Natiq 

Newroz e... 

N ewroz e... Xuşexuşa dilê biharê 
ye. Çîveçîva strana azadiyê ye. 
Kulîlkên stûxwar ên adarê, xwe li 

bêhna sibehên welatê min digirin. 

Newroz e... Bêrîkirina azadiyê, wekî 
pêtên agirî ji rûyê zarokên delalokî 
dipeke û bi govendgerîna xwe ve li rûyê 
gund û bajarên min ên dagirkirî dikeve... 
Rêça şervanên bênav, bi çirûskên rojê re 
şîn dibin. 

Newroz e... Kela dilê min dibe 
kenogirî û xwe berdide ser hemû hêviyên 
şîlanên siya Newrozê. Tilîliyeke porspî ji 
dilê min dipeke û bi tilîliyên din ên dilevîn 
re dibe banga azadiyê. 

Newroz e... Bi gotinên serxweş re, 
hêsirên dayikan aş dikim û direşînim ser 
hemû deşt û zozanên Kurdistanê. 

Newroz e... Lo lo şaîro, "ji min re qala 
baranê neke!"(l), ronahiya Newrozê 
bibarîne ser hinavên civaka min; tovê 
rojeke nû bireşîne ser xewnên dayikên 


Newroz e... 

xemgîn. 

Newroz e... Lo lo şehîdo, de vêca serê 
xwe rake, êdî wext e, bide xatirê vê roja 
nû û bide xatirê mezinahiya xwe, ji dilê 
xwe yê henûnok qanûneke nû çêke û 
hemû "Ne-yaran bixe yar û dost û 
bira!"(2) 

Newroz e... Daweta qewmê ji agir e. 
Prometheus banga vê dawetê kiribû: Serî 
li hemû 'Xweda'yan hildabû, ji wan agir 
dizîbû û ji însanan re xistibû destmal! 
Kawayê Hesinkar agir berdabû textê 
hemû dîktatoran. Niha zarokên Qendîl û 
Helebçeyê pêta vî agirî gurtir dikin û 
xewnereşkên nû direşînin ser serê 
dîktatorên dilreş. 

Newroz e... Ezbenî, çavê te ronî, 

"Roja ku dibûye î'dê Newrûz... Bilcumle 
diçûn der ji malan hetta digihişte pîr û 
kalan..."(3), mizgînî li te helbestvanê 
nemir, "Wa roj helat le bendenî berzî 
welatewe, Xiwênî şehîd rengî şefeq şewiq 
her edatewe"(4), êdî xemê nexwe, 


Evdile Koçer 

evdilekocer@ya 

hoo.com 



gotinên te bûn ala û ketin ser siya gelek 
dengxweşan. 

Newroz e... Keçika ku dilê xwe bi 
çîçekên Newrozê xemilandiye, xortê ku 
hezkirinê di paşila xwe de germ dike, dê 
çaverêya hev bikin, dê agirê dilê xwe 
vêxin û dê serê xwe deynin ser bihara 
rojeka nû. 

Newroz e... Ez ê îro kaniya hemû 
ramûsanên dilê xwe bi awirên yara xwe 
der bikim û ji hinarikên wê re bixim 
rojeke nû û ez ê jê re bibêjim: Newroza 
te pîroz be! 


(1) Vîctor Hugo 

(2) Paul Eluard 

(3) Ehmedê Xanî 

(4) Pîremêrd 





TV’ya Enistîtuya Kurdî Dest Bi Weşana 
Testê Kir 

Kanalek nû ya Kurdî dest bi weşanê kir. TV-Kurd ku bi navê 
Kurdl weşanê dike ji îro pê ve dest bi weşana Testê kir. 

Wek tê zanîn ev TV ji aliyê birêveberiya Enistîtuya Kurdî ya 
Parîsê ve tê meşandin û li bendê ne ku payîzê dest bi weşana 
normal bike. 

Frekansê TV'ê 
Hotbird 13 derece rojhilat 
Frekans: 12245 
Horizantal 

Symbol Rate. 27.500 
Fec:3/4 


Birêveçûna Rê U Resma Cejna Newrozê Di 
Binkeya Deftera Siyasî A PDK îranê De 


oja 

çarşem. 


■ ^ 19.03.200 

8'an, rê û 

resma 

cejna Newrozê, bi 

beşdariya 

birêz 

Mistefa 

Hîcrî, 

Sekreterê Giştî yê 

PDK 

Iranê, 

endamên 

rêberî 

ên PDK 

îranê, 

Kadro 

û 

Pêşmerge 

û 

malbatên wan, di 

binkeya 

Deftera 

Siyasî a 

partiyê 

de 

hate 


lidarxistin. 

Rê û resm bi sirûda "Emro jî Salî Taze ye"(îro jî sala nû ye), ji 
aliyê girûpa hunerî a YJDK îranê ve destpê kir. 

Piştre Mistefa Hicrî, peyama newrozî a xwe pêşkêş kir. 

Li doma rê û resmê de, Farûq Soltanî, stranek pêşkêşî 
beşdaran kir. 

Piştre hunermend Şervan ku ji bajarê Wan li Bakûrê Kurdistanê 
ve beşdarî rê û resmê bibû, çend stranên xweş pêşkêşî beşdarên rê 
û resmê kir. 

Her wiha peyama du saziyên YJDK îranê û YCDK îranê, bi 
hinceta cejna Nerwozê, ji aliyê xatûna Ronak Fatihî ve hate 
xwendin. 

Rê^ û resm bi pêşkêşkirina peyama Kerîm Perwîzî, Sekreterê 
YXDK îranê, bi hinceta serkevtina yekemîn kongireya vê saziyê a bi 
navê RABÛN û her wiha bi hinceta hatina cejna Newrozê, dom kir. 

Piştre agirê Newrozê ji aliyê Mistefa Hicrî û keça şehîdekî ve hate 
hilkirin. 

Rê û resma han di nava govend û dîlana beşdaran de, bidawî 
hat. 


Li Mehabadê Bi Hinceta Cejna 
Newrozê, Şevbêrkek Helbestan Birêve Çû 


N avenda 

Nûçeyan ya PDK 
îranê da zanîn 


ku roja 25.03.2008'an, 
bi hinceta cejna 
neteweyî a Newrozê û 
destpêka sala nû a Rojî, 
li bajarê Mehabadê ji 


aliyê Koma Ciwanên Şana ve, şevbêrkek helbestna birêve çû. 

Helbestvanên naskirî yên bajarê Mehabadê, Bokan, Urmiye, 
Serdeşt û Bane bi xwendina helbestan beşdarê rê û resmê bûn. 

Naveroka pirraniya helbestan neteweyî û evîndarî bûn ku ji 
aliyê beşdaran ve bi germ hatin pêşwazîkirin. 

Şevbêrka helbestan heya demjimêr 12'ê şevê bi xelatkirina 
helbestvanên beşdar bi dawî hat. 

Hêjayî gotinê ye ku Koma Ciwanên Şana, saziyek nedewletî 
û serbixwe ye ku di sala 2001'an, ji aliyê komek ji ciwanên 
bajarê Mehabadê ve hatiye damezrandin û serbarê zext û 
givaşên rejîmê, saziya han heya niha jî di pêxema berfirehtirkirin 
û dewlemendkirina çand û hizra neteweya Kurd xebatê dike. 




















Rojnameya panzdehrojî ya siyasî, çandî û giştî 
Partiya Demokrat ya Kurdistana îranê diweşîne 

http://www.kurdistanmedia.com/kurmanci/index.php 
Navenda bingehîn ya xebata Agirî li Kurdistanê ye. 

Navnîşana derveyî welat: AFK B.P. 102- 75623 Paris CEDEX 13 -FRANCE 

E - Mail: 

agiri2003@hotmail.com 

agiri2003@googlemail.com 



Topbarana Hêzên Komara Îslamî Yên Bo 
Ser Herêma Kurdistanê Berdewam în 

► Hêzên Komara Îslamî a îranê zêdetirî 15 rojan e ku bi 
berdewamî gund û deverên cuda cuda ên Herêma Kurdistanê 
topbaran dike. Gund û nahiyeyên deverên Qeladizê, Çoman û 
Pişderê. Bi vê sedemê ziyan û xisarên zaf û giran gihîştine 
xelkê deverên han û hejmarek gund bi tevahî hatine valakirin û 
akinciyên deverên han aware û derbiderî cihên din bûne. 

Topbarana 
berdewam a 
hêzên Komara 
Îslamî tirs û 
nigeraniyeke zaf 
xistiye nav dilê 
akinciyê sivîl ên 
van deverane. 

Di çend 

mehên borî de, 
çendîn caran 



Komara Islamî Di Sala 1386’an de, 27 
Belavok Daxistin 

Vê dawiyê raporek di 
malpereke hikûmetî li îranê hate 
weşandin û tê de hate aşkerakirin 
ku di sala 1386'an a Rojî^ (2007- 
2008) de, rejîma Komara Îslamî a 
îranê weşana 27 belavokên cur bi 
cur qedexe kiriye. Ji wê demê 
virde ku Ehmedînejad bûye Serok 

Komar, weşana 67 belavokên cur bi cur hatiye qedexekirin. 

Rapora han, sala 86'an bi sala xatirxwazî ji medyayên 
rexnegirên dewletê binav dike! Di vê raporê de tenê medyayên ser bi 
baskên cuda cuda ên rejîma Komara Îslamî ketine ber nirxandinê. Di 
halekê de rapora han tu îşareyek bi sedan malperên cur bi cur ên 
neyarên rejîmê nake ku tên sansorkirin û dehan rojname, kovar û 
belavokên ser bi hêzên Opozîsyona hikûmetê ku tu demekê rê nahê 
dayîn di hundirê welat de bi azadî bihên weşandin, nehatiye kirin. 



Li Asyayê 5 Milyon Nexweşên AIDS’ê Hene 

I Li gor raporekê ku BBC'ê weşandiye, 

Rêxistina Neteweyên Yekbûyî derheq rewşa 
nexweşiya AIDS'ê raporek nû weşand û 
eşkere kir ku li parzemîna Asyayê 5 milyon 
kes tûşî nexweşiya ADIS'ê bûne. Rapor dide 
zanîn ku her sal 440 hezar kes jî ji ber 
sedem û bandorên xirab û bixeter ên 
nesaxiya han dimirin. Rapora han a NY diyar 
dike ku heta sala 2020'an dê 8 milyon kes bi 
nexweşiyan han bikevin û her sal dê 500 
hezar kes ji ber vê nexweşiyê bimire. 

Rapora NY derbarê rewşa vê nexweşiyê 
di 23 welatên Asyayê de de hatiye 



amadekirin. Herwiha 
rapora han serjimariya 
welatên Asyayê zêde 
dide diyarkirin. 



Çendîn gund û deverên Herêma Kurdistanê ji aliyê 
hêzên Komara Îslamî berdewam tên topbarankirin 


sînorên Herêma Kurdistanê ketiye ber êrîşên topbarana 
hêzên Komara Îslamî. 

Berdevkê Dîwana Serokatiya Herêma Kurdistanê ji 
ber topbarana gundên Herêma Kurdistanê, ew kiryara 
îranê mehkûm kir û daxwaz kir ku Komara Îslamî êrîşên 
xwe bide rawestandin. Lê topbarana wan deveran her 
berdewam e. 

Amerîka Şehîdkirina 3 Kurdên 
Qamişloyê Mehkûm Kir 

Piştî ku li roja 20'ê 
Adara 2008'an, di şeva 
Newrozê de, 3 kurdên 
xelkê bajarê Qamişloyê ji 
aliyê hêzên Ewlekariyê ên 
Sûriyê ve hatin şehîdkirin, 
dewleta Amerîkayê bi 
tundî rexne li Sûriyê girt û 
daxwaz ji Şamê kir ku di 
vê derheqê de lêkolînê 
dest pê bike. Berdevkê Wezareta Karê Derve ya Amerîkayê 
"Sean McCormeck" di daxuyaniyekê de diyar kir ku Amerîka 
êrîşa dewleta Sûriyê a bajarê Qamişloyê şermezar dike û 
daxwaz ji Sûriyê dike ku dest ji bikaranîna tehdîdên tund û tûj 
berde. Hêjayî gotinê ye ku di şeva Newrora 2008'an, 3 kurd li 
Qamişloyê hatin kuştin û dehan kes jî hatin birîndarkirin û 
girtin. 

Xizmetek Nû ji Kitêbxaneya Kurdî 
SARA DISTRIBUTION’ê 

’^^Ji bo bidestxistina pirtûk û berhemên 
Kurdî xizmeteke nû. Kirîna weşanên 
kurdî bi riya ONLINE payment: 

Li malpera Kitêbxaneya Kurdî SARA 
DISTRIBUTION her kesê/a ku bixwaze 
dikare yekser bi riya PayPal'ê weşanên 

kurdî ji xwe re bikire. 

Ji bo bidestxistin û kirîna ûirtûkên kurdî bi rêyeke rihet û 
hêsan, hûn dikarin li ser vê lînkê bitikînin: 

http://www.kurdishbookbank.org/book_bok_kitap.htm 






































